o cosmos mas: 11/01/13\nΕ ΝΑΙ ΛΟΙΠΟΝ ΑΓΑΠΑΜΕ...\non Νοεμβρίου 01, 2013 Δεν υπάρχουν σχόλια:\nΚΑΛΟ ΜΗΝΑ ΝΑ ΕΧΟΥΜΕ ΠΑΙΔΙΑ ΟΛΟΙ ΜΑΣ!!!!!!!\nΤεράστιο Λάθος Να Κοιμάται Το Παιδί Στο Κρεβάτι Των Γονιών.\nΑποφάσισα να γράψω για αυτό το θέμα γιατί τώρα τελευταία ακούω γύρω μου συνεχώς πως πολλά παιδιά κοιμούνται στο κρεβάτι των γονιών τους.\nΈτσι λοιπόν ρώτησα μια παιδοψυχολόγο και η απάντησή της ήταν κατηγορηματική !!!!!!!!!!!!!!!!.\nΑΠΑΓΟΡΕΥΕΤΑΙ ΝΑ ΚΟΙΜΑΤΑΙ ΤΟ ΠΑΙΔΙ ΣΤΟ ΚΡΕΒΑΤΙ ΤΩΝ ΓΟΝΙΩΝ.\nΚαι οι λόγοι είναι αρκετοί και ιδιαίτερα σημαντικοί.\nΚαταρχήν όταν το παιδί κοιμάται στο κρεβάτι των γονιών του, "χωρίζει" τους γονείς.\nΟ νυχτερινός ύπνος είναι η μοναδική ευκαιρία για το ζευγάρι να έρθει πιο κοντά μετά απο το τόσο άγχος και τις απίστευτες υποχρεώσεις της καθημερινότητας.\nΕίναι η μοναδική ευκαιρία να αγκαλιαστούν, να μιλήσουν τρυφερά, να κάνουν έρωτα.\nΜιλάμε βέβαια πάντα για ένα "φυσιολογικό" ζευγάρι που έχει αισθήματα ο ένας για τον άλλο.\nΌταν λοιπόν σηκώνεται το παιδί και "χώνεται" στο κρεβάτι τους, τότε το ζευγάρι "χωρίζεται" και σιγά σιγά με τον καιρό, επέρχεται η αποξένωση και κοινώς η "ξενέρα" !!!!!!!!.\nΤΟ ΠΑΙΔΙ ΠΡΕΠΕΙ ΝΑ ΕΧΕΙ ΤΟΝ ΧΩΡΟ ΤΟΥ ΓΙΑ ΝΑ ΚΟΙΜΑΤΑΙ, ΔΗΛΑΔΗ ΤΟ ΚΡΕΒΑΤΙ ΤΟΥ ΚΑΙ ΔΕΝ ΠΡΕΠΕΙ ΝΑ ΕΧΕΙ ΚΑΜΙΑ ΣΧΕΣΗ ΜΕ ΤΟ ΔΩΜΑΤΙΟ ΤΩΝ ΓΟΝΙΩΝ ΤΟΥ.\nΔΕΝ ΘΕΩΡΕΙΤΑΙ ΦΥΣΙΟΛΟΓΙΚΟ.\nΆλλος ένας λόγος που το παιδί απαγορεύεται να κοιμάται με τους γονείς του, είναι η προσωπικότητά του.\nΊσως σε πολλές να φανεί αστείο και γελοίο το πώς ο ύπνος του παιδιού στην πορεία θα καθορίσει και τον χαρακτήρα του αλλά πιστέψτε με δεν είναι !!!!!!!!!!!.\nΌταν αφήνουμε ένα παιδί να κοιμάται μαζί μας τότε του καλλιεργούμε την ανασφάλεια, την φοβία και είναι σίγουρο πως στο μέλλον σαν έφηβος και ενήλικας δεν θα έχει την ΑΥΤΟΠΕΠΟΙΘΗΣΗ που θα έπρεπε.\nΕίναι σαν να του λέμε "Ναί αγάπη μου, έχεις δίκιο, δεν μπορείς να κοιμηθείς μόνος σου όπως και δεν μπορείς να κάνεις πολλά πράγματα μόνος σου, οπότε έλα κοντά μου γιατί μόνο κοντά μου είσαι ικανός !"\nΟι γονείς του πεντάχρονου Στέφανου είναι προβληματισμένοι επειδή θέλει να κοιμάται μαζί τους. Αυτό ξεκίνησε πριν από δύο χρόνια, έπειτα από μια ασθένεια στη διάρκεια της οποίας τον πήραν στο κρεβάτι τους. Από τότε ο Στέφανος δεν απομακρύνθηκε από το δωμάτιό τους… Αρχικά έκαναν υπομονή, θεωρώντας ότι θα το ξεπεράσει στην πορεία, όμως ο Στέφανος το απολάμβανε ιδιαίτερα. «Η αλήθεια είναι ότι το απολαμβάναμε κι εμείς» λένε οι γονείς του. «Σε κάποιες συζητήσεις μαζί του για το δωμάτιό του και σε αποσπασματικές μας προσπάθειες να πάει να κοιμηθεί εκεί, το παιδί αντιδρούσε, δεν καθόταν ήσυχο εκεί και τη νύχτα ξυπνούσε και ερχόταν στο κρεβάτι μας. Έτσι εγκαταλείψαμε την προσπάθεια και κοιμόμαστε πιο ήσυχοι. Σε λίγους μήνες, όμως, θα πάει στο νηπιαγωγείο και αυτό δεν μπορεί να συνεχιστεί».\nAρκετοί γονείς παραπονιούνται ότι τα παιδιά τους κάθε βράδυ έρχονται στο δωμάτιό τους και κοιμούνται μαζί τους. Kάποιες φορές που είναι ξεκούραστοι τα ξαναπηγαίνουν στο κρεβάτι τους, όμως τα παιδιά επιμένουν κι επανέρχονται, με αποτέλεσμα οι μεγάλοι συνήθως να παραιτούνται από την προσπάθεια. Eπίσης, συναντάμε γονείς που, ενώ στην αρχή κοιμούνται ευχάριστα με το παιδί, συνειδητοποιώντας ότι το κοινό δωμάτιο ή η νυχτερινή επίσκεψη έγιναν καθεστώς, ενοχλούνται με τον μικρό εισβολέα, γιατί έτσι χάνουν την ησυχία τους και τον προσωπικό τους χώρο. Άλλωστε, τα παιδιά κάνουν ανήσυχο ύπνο, γυρίζουν, κλοτσάνε και πιάνουν πολύ χώρο. Aν προσπαθήσουν να τα στείλουν πίσω στο κρεβάτι τους, συναντούν τη δικαιολογημένη αντίδρασή τους. Έτσι, κάνουν διάφορες κινήσεις, χωρίς να πετυχαίνουν το επιθυμητό αποτέλεσμα και ταλαιπωρούνται περισσότερο… Δημιουργείται ένας φαύλος κύκλος με αρκετά επιμέρους προβλήματα στην κάθε οικογένεια, η οποία συχνά αναζητά βοήθεια από τον ψυχολόγο.\nΗ «κακή αρχή» όμως έγινε από πολύ νωρίς, ακόμη και από τη στιγμή της γέννησης!!! Άλλοι είχαν ξεκινήσει από την πρώτη μέρα της επιστροφής από το μαιευτήριο να κοιμούνται στο ίδιο δωμάτιο με το παιδί, άλλοι το κοίμιζαν στο κρεβάτι τους και μετά το έβαζαν στο δικό του, άλλοι με το παραμικρό το έπαιρναν κοντά τους. Oι συνήθεις λόγοι που προτάσσουν είναι ότι «μου άρεσε πολύ να είναι δίπλα μου», «να το παρατηρώ όταν κοιμάται» ή «η κατάσταση αυτή με διευκόλυνε στον θηλασμό», «το επέβλεπα», «δεν υπήρχε χώρος στο σπίτι», «ήταν μια ευκαιρία για επαφή επειδή δεν το έβλεπα πολύ» κι άλλες δικαιολογίες. Φαίνεται, λοιπόν, ότι συχνά οι ίδιοι οι γονείς επιδιώκουν να κοιμούνται με το παιδί τους. Για τα ίδια τα παιδιά είναι μια απόλαυση να κοιμούνται με τους γονείς τους.\nΠολλοί υποστηρίζουν ότι το μικρό παιδί έχει ανάγκη από στοργή, τρυφερότητα, χάδια. Aυτό είναι αδιαμφισβήτητο, δεν είναι απαραίτητο όμως να γίνεται μόνο κατά την ώρα του ύπνου. H τρυφερότητα των γονιών είναι αναγκαία σε όλες τις εκδηλώσεις της καθημερινότητας. Λόγου χάρη, μπορεί να εφαρμοστεί το παιχνίδι στο μεγάλο κρεβάτι των γονιών το Σαββατοκύριακο, όταν η οικογένεια βρίσκεται συγκεντρωμένη. O ύπνος του παιδιού με τους γονείς, όμως, συμβολίζει τη διατήρηση του «αδιαιρέτου» μεταξύ της μητέρας και του μωρού, το οποίο υπήρχε κατά τη διάρκεια της ενδομήτριας ζωής, γεγονός που παρεμποδίζει την αυτονομία του παιδιού. Oι γονείς πρέπει να κόψουν σταδιακά τον συμβολικό ομφάλιο λώρο που τους ενώνει με το παιδί και να ενισχύσουν την ανεξαρτησία, που είναι απαραίτητη για την ωρίμανσή του…\nΠηγαίνοντας, λοιπόν, το παιδί στο δικό του δωμάτιο, αφενός εκείνο αποδέχεται κάποια όρια, δηλαδή το γεγονός ότι τα παιχνίδια και η συντροφιά των γονιών κάποια στιγμή παίρνουν τέλος, αφετέρου προσαρμόζεται στην εναλλαγή της τρυφερότητας με την ανεξαρτησία και τον κόσμο του ονείρου. Aυτό αποτελεί βασικό βήμα για τη συναισθηματική του εξέλιξη.\nΣυνεπώς, πρέπει να ξεπερνά τις δυσκολίες του ύπνου στο δικό του δωμάτιο, ίσως με τη συμπληρωματική, παροδική παρουσία της μητέρας του.\nΤο νέο ηλεκτρονικό Παιχνιδάδικο Μουστάκας είναι γεγονός\nΗ τεχνολογία στις απαιτήσεις των παιδιών μας και όχι μόνο.\nΆνοιξε για να κάνει τη ζωή μας πιο εύκολη, πιο άνετη, πιο διασκεδαστική. Πλέον μικροί και μεγάλοι θα μπορούμε να το επισκεπτόμαστε κάθε στιγμή και να διαλέγουμε – ανάμεσα από χιλιάδες παιχνίδια – αυτό που ταιριάζει στις ανάγκες μας. Το νέο ηλεκτρονικό παιχνιδάδικο είναι ένας χώρος φιλόξενος, εύκολος και ευχάριστος, όπου ο κάθε επισκέπτης μπορεί να κάνει τα ψώνια του με την άνεσή του.\nΣε μια επίσκεψη…χιλιάδες παιχνίδια!\nBρεφικά παιχνίδια, παιχνίδια ρόλων μίμησης, προσχολικά, τουβλάκια, κατασκευές, κούκλες, επιτραπέζια παζλ, αγορίστικα play set, τρίκυκλα – πατίνια, ηλεκτροκίνητα – πεταλοκίνητα οχήματα…\n• Gift Finder!\n• Gift Card!\nΓια όλους εσάς που θέλετε να αποφασίσουν τα αγαπημένα σας πρόσωπα το δώρο που θα τους κάνετε…κάντε τους Δώρο μια Gift Card!\n• Δωρεάν μεταφορικά!!\nΣκέφτεστε παιχνίδι; Σκέφτεστε Δώρα; Απλώς επισκεφθείτε το νέο ηλεκτρονικό παιχνιδάδικο www.moustakastoys.gr. Το δικό σας, νέο ηλεκτρονικό παιχνιδάδικο!\nΣήμερα μαθαίνουμε για την έννοια του κουμπαρά\nΗ λέξη αποταμίευση είχε πρωτεύοντα ρόλο στους σημερινούς υπερήλικες, καθώς αποτελούσε τη μοναδική πηγή δημιουργίας μιας καλύτερης μελλοντικής ζωής. Η θέσπιση της μέρας αυτής προήλθε από την ίδρυση του Διεθνούς Ινστιτούτου Ταχυδρομικών Ταμιευτηρίων στο Μιλάνο στις 31 Οκτωβρίου 1924.\nΜε αφορμή λοιπόν την μέρα αυτή, αγοράστε ένα κουμπάρα στο παιδί σας και κάντε μία συζήτηση για το τι σημαίνει «αποταμιεύω». Είναι σημαντικό τα παιδιά να έχουν το δικό τους χαρτζιλίκι από μικρά και να μάθουν να το διαχειρίζονται σωστά.\nΠότε μπορεί να έχει το δικό του χαρτζιλίκι;\nΤα παιδιά καθημερινά ακούν για την οικονομική κρίση και το θέμα αυτό μονοπωλεί στις οικογένειες. Ωστόσο, από ποια ηλικία μπορούν τα παιδιά να καταλάβουν τη σημασία των χρημάτων; Πως μπορούν να έρθουν σε επαφή και να μάθουν να διαχειρίζονται το χαρτζιλίκι τους; Τι γίνεται με το χαρτζιλίκι της γιαγιάς και του παππού;\nΑρχικά, τα παιδιά αντιλαμβάνονται τις έννοιες ανάλογα με την ηλικία τους, θέλουν λοιπόν διαφορετικό χειρισμό από ηλικία σε ηλικία. Από τα 3-4 χρόνια του, το παιδί είναι έτοιμο να δεχτεί τα πρώτα του χρήματα. Σε μια κατάλληλη στιγμή μπορείτε να του δώσετε χρήματα για να αγοράσει κάτι. Το μικρό σας θα αρχίσει να αισθάνεται πολύ περήφανο και σημαντικό ενώ συγχρόνως θα αντιληφθεί την έννοια της ανταλλαγής. Ακόμα, μπορείτε μέσα από το παιχνίδι να αρχίσει να αναγνωρίζει τα χρήματα και να μπορεί να τα ξεχωρίζει. Μπορείτε να στήσετε ένα μεγάλο παζάρι και να παίξετε τους πωλητές και τους πελάτες. Είναι ένας εύκολος και διασκεδαστικός τρόπος μάθησης.\nΌταν το παιδί ξεκινήσει να πηγαίνει σχολείο, 5-6 ετών, είναι πλέον αρκετά ώριμο να χειρίζεται μόνο του ένα μικρό χαρτζιλίκι. Εξάλλου σε αυτή την ηλικία είναι απαραίτητο να έχει κάποια χρήματα μαζί του, αφού πιθανόν να χρειαστεί να αγοράσει κάτι π.χ. από το κυλικείο. Είναι η κατάλληλη στιγμή ώστε να αρχίσετε να συζητάτε με το παιδί σας τις ανάγκες που μπορούν να καλυφθούν από τα χρήματα. Στη φάση αυτή καλό θα είναι το παιδί να αποκτήσει το δικό του κουμπαρά για να μάθει για την αποταμίευση. Εξηγείστε του πως μπορεί να μαζεύει χρήματα για να αποκτήσει ένα παιχνίδι που θέλει ή ακόμα να τα προσφέρει για κάποιο φιλανθρωπικό σκοπό.\nΜεγαλώνοντας το παιδί κατανοεί ακριβώς την αγοραστική δύναμη και είναι σε θέση να διαχειριστεί το χαρτζιλίκι του. Οι γονείς καλό θα ήταν να αφήσουν το παιδί να είναι υπεύθυνο για τα χρήματα του και να μπορεί να τα διαχειριστεί όπως θέλει εκείνο, δείχνοντας του εμπιστοσύνη. Εξάλλου, ως γονείς αποτελείτε πρότυπο και στο κομμάτι αυτό. Ο τρόπος που διαχειρίζεστε τα χρήματα αλλά και η σχέση σας μ΄ αυτά υιοθετείται από τα παιδιά σας μέσω της παρατήρησης και της μίμησης. Προσπαθήστε να είστε συνεπής με το χαρτζιλίκι τους αλλά και να είναι ανάλογο με την ηλικία του παιδιού, ώστε να καλύπτει τις ανάγκες του.\nΣυνεπώς, αυτά που πετυχαίνετε να μάθουν τα μικρά σας είναι τα εξής:\nπότε είναι η κατάλληλη στιγμή για να διεκδικήσουν αυτό που θέλουν\nπώς βγαίνουν τα λεφτά\nτην πραγματική αξία των χρημάτων\nτην ανάγκη των καθημερινών συμβιβασμών\nΤην ημέρα του γάμου σας πρέπει…\nΣτιγμές που θα ζήσετε μία φορά στη ζωή σας.\nΕίναι μία από τις πιο σημαντικές ημέρες της ζωής σας. Δεν είναι όμως μόνο για εσάς, την ίδια χαρά, συγκίνηση, αγωνία αισθάνονται οι δικοί σας άνθρωποι, η οικογένειά σας, οι στενοί σας φίλοι. Εσείς πρέπει απλά να τους αφήσετε να συμμετέχουν με τον τρόπο τους στη χαρά σας.\nΑφήστε τους να σας ντύσουν, να σας περιποιηθούν, να σας φροντίσουν όπως εκείνοι ξέρουν. Θα μπορούσαμε να πούμε ότι πολλές από αυτές τις στιγμές είναι τα ελληνικά μας έθιμα, όπως το ντύσιμο της νύφης από τις ανύπαντρες φίλες.\nΕσείς πρέπει να τα κάνετε όλα πριν από την ημέρα του γάμου σας. Με λίγα λόγια πρέπει να έχετε βρει ένα νυφικό που ταιριάζει στο στιλ σας, σας αντιπροσωπεύει και φυσικά αισθάνεστε άνετες φορώντας το.\nΑποφύγετε τις υπερβολές, αποβάλλεται το άγχος και ζήστε την κάθε στιγμή.\nΕίναι μία ξεχωριστή ημέρα και οι πρωταγωνιστές είστε εσείς και ο σύζυγός σας\nΗ σχέση των αριστερόχειρων με τη σχιζοφρένεια!\nΕίναι πιο πιθανό να πάσχουν από ψυχωτικές διαταραχές.\nΟι αριστερόχειρες είναι περισσότερο πιθανό να εμφανίσουν ψυχωτικές διαταραχές, όπως σχιζοφρένια, απ’ ό,τι διαταραχές της διάθεσής τους, όπως κατάθλιψη, σύμφωνα με όσα υποστηρίζει πρόσφατη έρευνα.Βάσει αυτής ανάμεσα στους ανθρώπους με ψυχικές αρρώστιες, οι αριστερόχειρες έχουν περισσότερες πιθανότητες να υποφέρουν από ψυχωτικές διαταραχές, συγκριτικά με ασθένειες όπως η κατάθλιψη.\nΗ μελέτη δημοσιεύτηκε στο επιστημονικό έντυπο SAGE Open και οι επιστήμονες ανέφεραν το εξής: «Τα αποτελέσματά μας δείχνουν μια εντυπωσιακά υψηλότερη “επικράτηση” των αριστερόχειρων μεταξύ των ασθενών που παρουσιάζουν ψυχωτικές διαταραχές (όπως η σχιζοφρένεια και σχιζοσυναισθηματική διαταραχή), συγκριτικά με τους ασθενείς που εμφανίζουν συμπτώματα όπως κατάθλιψη ή διπολική διαταραχή».\nΟι ερευνητές εξέτασαν 107 ασθενείς σε μια δημόσια ψυχιατρική κλινική σε μια χαμηλού εισοδήματος κοινότητα, για να διαπιστώσουν πόσοι ήταν αριστερόχεροι.\nΒρήκαν ότι οι αριστερόχειρες ήταν περισσότεροι στις ομάδες των ανθρώπων που έπασχαν από σχιζοφρένεια, συγκριτικά με όσους υπέφεραν από κατάθλιψη.\nΠροηγούμενες μελέτες είχαν δείξει ακόμη, σύμφωνα με τη Daily Mail, ότι οι αριστερόχειρες γυναίκες είχαν περισσότερες πιθανότητες να εμφανίσουν καρκίνο του μαστού, ενώ άλλες ότι οι αριστερόχειρες είχαν τάσεις προς δυσλεξία.\n8 τρικ για να ανέβετε ψυχολογικά όταν νιώθετε «πεσμένοι»\nΔεν έχει σημασία αν είναι απλά ένα κόκκινο κραγιόν ή βερνίκι στα νύχια ή πιο απλά ένα κόκκινο πουκάμισο ή παντελόνι. Μελέτες έχουν αποδείξει πως όταν φοράμε κάτι κόκκινο νιώθουμε αυτομάτως πιο δυναμικοί και πιο τολμηροί. Οι άλλοι μας προσέχουν περισσότερο ενώ το χρώμα αυτό υποδηλώνει πως είμαστε έτοιμοι να πάρουμε κάθε ρίσκο. Φορέστε λοιπόν κάτι κόκκινο και δείτε την αυτοπεποίθησή σας να ανεβαίνει ψηλά…\nΒάλτε ζώνη-και όρια\nΠαρόλο που η ζώνη είναι το τελευταίο πράγμα που θέλετε να φορέσετε όταν νιώθετε… φουσκωμένοι παραπάνω από το κανονικό, ωστόσο, η ύπαρξή της θα σας θυμίσει πως το σώμα σας έχει ένα συγκεκριμένο σχήμα που καλό είναι να θυμάστε που και που… Εκτός των άλλων, η ζώνη, θα σας δώσει μια πρώτη τάξεως ευκαιρία να οριοθετήσετε το σώμα σας πριν από την επόμενή σας εξόρμηση στο αγαπημένο σας ταβερνάκι…\nΏρα για αξεσουάρ\nΤα αξεσουάρ αποτελούν το «καταφύγιό» μας σε μια μέρα που τίποτα δεν μας αρέσει πάνω μας. Δεν επηρεάζονται από τα κιλά μας και έτσι φοριούνται κάθε μέρα, όλη μέρα. Επιπλέον, με τα αξεσουάρ τονίζουμε σημεία του σώματός μας που αγαπάμε ιδιαίτερα, π.χ. το λαιμό μας με ένα έθνικ κολιέ, τα χείλη μας με ένα κατακόκκινο κραγιόν ή τα πόδια μας με ένα εντυπωσιακό ζευγάρι γόβες. Προσθέστε μια πινελιά αυτοπεποίθησης στον «πεσμένο» εαυτό σας και σίγουρα δεν θα το μετανιώσετε…\nΔιαλέξτε ρούχα που σας κολακεύουν\nΑν πιστεύετε πως έχετε πάρει 2-3 κιλάκια και πως ήρθε η ώρα να τα καλύψετε με φαρδιά ρούχα, μάλλον κάτι κάνετε λάθος. Επιλέξτε ρούχα που σας κολακεύουν, που δεν είναι δύο νούμερα μεγαλύτερα από το νούμερό σας προκειμένου να καλύψουν τις ατέλειες αλλά που κολακεύουν άλλα «δυνατά» σημεία, όπως π.χ. το μπούστο, τους ώμους ή τις γάμπες. Έτσι, θα τονίσετε περισσότερο τα σημεία που εσείς θεωρείτε όμορφα πάνω σας και θα προσθέσετε πόντους στην πεσμένη αυτοπεποίθησή σας.\nΔώστε έμφαση στα μαλλιά σας\nΑν νομίζετε πως το στομάχι σας έχει φουσκώσει αδικαιολόγητα (ε, όχι ακριβώς και αδικαιολόγητα, αλλά λέμε τώρα…) και ψάχνετε τρόπους να απομακρύνετε τα βλέμματα των άλλων από τις ατέλειές σας, δώστε έμφαση στα μαλλιά! Ένα από τα δυνατότερα «χαρτιά» κάθε γυναίκας είναι τα καλοχτενισμένα, λαμπερά μαλλιά που αν έχουν φροντιστεί σωστά, πάντα κερδίζουν τις εντυπώσεις.\nΜην πείτε το νερό, νεράκι…\nΜπορεί να νιώθετε φουσκωμένοι όχι επειδή έχετε καταναλώσει τεράστιες ποσότητες φαγητού, αλλά επειδή καταναλώσατε ένα συγκεκριμένο είδος φαγητού που σας προκάλεσε φούσκωμα. Μια λύση είναι να πιείτε άφθονο νερό, βοηθώντας έτσι τον οργανισμό σας να αποβάλλει τα περιττά υγρά αλλά και αποκτώντας την απαραίτητη λάμψη που τελικά θα κάνει την μέρα μας ξεχωριστή!\nΝιώθετε άτονοι και πεσμένοι ψυχολογικά; Η λύση ακούει στο όνομα διαλογισμός ή γιόγκα! Έρευνες απέδειξαν πως η ψυχολογία μας μπορεί να αλλάξει μέσα σε λίγη ώρα αρκεί να αφιερώσουμε μερικά λεπτά σε μια συνεδρία γιόγκα ή διαλογισμού. Το σώμα μας έρχεται σε πλήρη αρμονία με το πνεύμα και έτσι συμφιλιωνόμαστε με την εικόνα που μέχρι πρότινος πολεμούσαμε…\n«Αν μπείτε σε έναν χώρο, με αέρα και περισσή αυτοπεποίθηση ακόμη και αν προσποιείστε και δεν είστε στην καλύτερη ψυχολογία, τότε όλοι γύρω σας θα πειστούν, πως είστε στα καλύτερά σας», αναφέρουν οι ψυχολόγοι και φαίνεται πως έχουν δίκιο. Προσπαθήστε να φερθείτε όπως θα κάνατε μια μέρα που η ψυχολογία σας θα ήταν ιδιαίτερα ανεβασμένη και θα δείτε σταδιακά πως καθώς κυλά ο χρόνος, θα ξεχάσετε κάθε τι αρνητικό και θα νιώσετε πραγματικά καλά. Δοκιμάστε το-δουλεύει πραγματικά!\nΨυχική υγεία: όλα όσα πρέπει να γνωρίζετε\nΗ ψυχική υγεία είναι υπόθεση όλων και αυτό γιατί μέχρι ενός σημείου, ο κάθε άνθρωπος έχει υπάρξει «ασθενής». Η απογοήτευση, το άγχος και ο φόβος είναι καταστάσεις που επηρεάζουν την ψυχική υγεία αλλά συνήθως στους περισσότερους ανθρώπους αποτελούν περιστασιακά φαινόμενα χωρίς ιδιαίτερη σπουδαιότητα.\nΩστόσο αρκετοί είναι εκείνοι που για ποικίλους λόγους, όπως είναι η κληρονομική προδιάθεση σε ψυχικές ασθένειες, η αδυναμία του χαρακτήρα κλπ αδυνατούν να αντιμετωπίσουν τις «δυσκολίες», με αποτέλεσμα να αναπτύσσουν πιο σοβαρά προβλήματα.\nΒέβαια η ψυχική κατάσταση του καθενός δεν παραμένει αμετάβλητη. Μπορεί να αλλάξει λόγω συνθηκών και περιστάσεων της ζωής του καθενός. Αυτό που παραμένει σε έναν βαθμό...σταθερό είναι ότι οι ασθενείς με ψυχικά νοσήματα στιγματίζονται από την κοινωνία, γεγονός που δε διευκολύνει το όλο πρόβλημα.\nΤα προβλήματα της ψυχικής υγείας ποικίλουν από την απλή ανησυχία της καθημερινότητας μέχρι και πιο σοβαρά ζητήματα, όπως είναι για παράδειγμα οι εμμονές. Τα προβλήματα συνήθως καθορίζονται και κατηγοριοποιούνται από τους ειδικούς ανάλογα με την αντίδραση του ασθενή και τη θεραπεία που επιδέχονται. Ωστόσο αρκετές διαγνώσεις παραμένουν αμφιλεγόμενες δυσχεραίνοντας την εφαρμογή μιας συγκεκριμένης θεραπείας.\nΤα περισσότερα συμπτώματα των ασθενειών της ψυχικής υγείας χωρίζονται σε δύο κατηγορίες: τα νευρωτικά και τα ψυχωτικά. Η πρώτη κατηγορία, τα νευρωτικά συμπτώματα, καλύπτουν ό,τι αφορά σε σοβαρές μορφές «φυσιολογικών» συναισθηματικών εμπειριών, δηλαδή ασθένειες όπως είναι η κατάθλιψη, το άγχος ή ο πανικός. Με άλλα λόγια στην κατηγορία των νευρώσεων κατατάσσονται οι συνθήκες που πιο κοινά αναφέρονται ως «κοινά προβλήματα ψυχικής υγείας».\nΤα «ψυχωτικά» συμπτώματα, από την άλλη, εμφανίζονται όταν ο ασθενής εμπλέκει την αντίληψή του με την πραγματικότητα, φτάνοντας σε επίπεδα να έχει οφθαλμαπάτες, ψευδαισθήσεις ή να ακούει, να μυρίζει και να αισθάνεται πράγματα που δεν υφίστανται.\nΠοια είναι τα ψυχικά νοσήματα;\nΟργανικές διαταραχές του εγκεφάλου\nΑυτού του τύπου οι διαταραχές είναι το άμεσο αποτέλεσμα φυσικών αλλαγών που επηρεάζουν τον εγκέφαλο. Με απλά λόγια καλύπτουν μία ευρεία γκάμα διαταραχών και ασθενειών που αφορούν στην πνευματική δυσλειτουργία. Στην κατηγορία αυτή ανήκουν:\n1. Η ασθένεια Huntington, μια κληρονομική ασθένεια που προκαλεί προοδευτική κατανομή των νευρικών κυττάρων στον εγκέφαλο, οδηγώντας σε λειτουργικά, γνωστικά και ψυχιατρικά προβλήματα.\n2. Η σκλήρυνση κατά πλάκας, μια άλλη εκφυλιστική νόσος, που επηρεάζει το κεντρικό νευρικό σύστημα, δηλαδή τον εγκέφαλο και το νωτιαίο μυελό, επιβραδύνοντας ή σταματώντας τα νευρικά ερεθίσματα.\n3. Η νόσος του Αλτσχάιμερ, η οποία είναι μία από τις κοινές αιτίες της άνοιας και χαρακτηρίζεται από τον εκφυλισμό και τον θάνατο των κυττάρων του εγκεφάλου, επηρεάζοντας με αυτόν τρόπο την λειτουργία του μυαλού.\n4. Η νόσος του Πάρκινσον. Πρόκειται για μια εκφυλιστική διαταραχή του κεντρικού νευρικού συστήματος, που επηρεάζει την ικανότητα των νευρικών κυττάρων να στείλουν μηνύματα στον εγκέφαλο και συχνά μπορεί να οδηγήσει ακόμη και σε παράλυση.\nΗ συγκεκριμένη κατηγορία περιλαμβάνει ορισμένες από τις πιο συχνές ψυχικές διαταραχές. Αποκαλούνται και ως συναισθηματικές διαταραχές και περιλαμβάνουν συνθήκες, που προκαλούνται λόγω επίμονης και ανεξήτητα υπερβολικής αλλαγής της διάθεσης, όπως είναι η υπέρμετρη χαρά ή λύπη. Παραδείγματα όπως η κατάθλιψη, η διπολική διαταραχή, η δυσθυμία και άλλα είναι μερικά μόνο, που αναφέρονται ενδεικτικά. Τα συμπτώματα στις συγκεκριμένες περιπτώσεις είναι συνήθως τόσο αμυδρά, που η διάγνωση είναι αρκετά δύσκολη.\nΟι διαταραχές της προσωπικότητας είναι και αυτές μία σχετικά συνηθισμένη μορφή ψυχικής ασθένειας. Οι ασθενείς συνήθως παρουσιάζουν ανώμαλη προσωπικότητα και τα πρότυπα συμπεριφοράς τους συγκρούονται με τις κοινωνικές νόρμες και τις προσδοκίες του περιβάλλοντός τους. Η δυσκολία στη συγκεκριμένη περίπτωση έγκειται στον σχηματισμό και τη διαμόρφωση υγιών σχέσεων.\nΠιο κοινές εκφάνσεις διαταραγμένης προσωπικότητας είναι η αντικοινωνική διαταραχή της προσωπικότητας, η σχιζοειδής, η ψυχαναγκαστική-καταναγκαστική, η ναρκισσιστική και η παρανοϊκή διαταραχή της προσωπικότητας.\nΗ συγκεκριμένη ομάδα διαταραχών περιλαμβάνει τις «βαριές» ψυχικές ασθένειες, όπου επηρεάζεται σοβαρά ο εγκέφαλος και κυρίως η διαδικασία της σκέψης του ατόμου. Οι ασθενείς έχουν τεράστια δυσκολία να αναπτύξουν λογική σκέψη ενώ αδυνατούν να κρίνουν και να πάρουν αποφάσεις.\nΚυρίαρχο σύμπτωμα στις περιπτώσεις αυτές αποτελούν οι παραισθήσεις και οι οφθαλμαπάτες. Κύριες ψυχωτικές διαταραχές είναι οι :\n1. Σχιζοφρένεια, όπου οι ασθενείς παρουσιάζουν συμπτώματα παραισθήσεων και ψευδαισθήσεων για περισσότερο από 6 μήνες.\n2. Σχιζοφρενικόμορφη διαταραχή. Οι ασθενείς αυτής της μορφής παρουσιάζουν τα συμπτώματα της σχιζοφρένειας αλλά σε πιο ήπια μορφή και για λιγότερο χρονικό διάστημα.\n3. Σχιζοσυναισθηματική διαταραχή. Πρόκειται για μία περίπλοκη διαταραχή, όπου ο ασθενής παρουσιάζει «συνδυασμό» ψυχικών ασθενειών, όπως είναι για παράδειγμα η σχιζοφρένεια και η διπολική διαταραχή ταυτόχρονα.\nΤα πιο «κοινά» ψυχικά νοσήματα\nΣτα ψυχικά νοσήματα εντάσσονται και οι διατροφικές διαταραχές, όπως είναι η νευρική ανορεξία, η νευρική βουλιμία και η ευκαιριακή άμετρη διατροφική διαταραχή, ενώ και οι σεξουαλικές διαταραχές είναι ένα από τα πολλά... πρόσωπα της ψυχικής υγείας.\nΟι σωματόμορφες διαταραχές, πιο γνωστές ως ψυχοσωματικές, είναι εκείνες όπου ο ασθενής εκφράζει με το σώμα του την ψυχική διαταραχή εκδηλώνοντας διαφόρων ειδών αντιδράσεις, όπως είναι για παράδειγμα τα εξανθήματα. Στην ουσία πρόκειται για την ύπαρξη σωματικών συμπτωμάτων που υποδηλώνουν την ύπαρξη κάποιας σωματικής πάθησης.\nΗ πιο κοινή μορφή ψυχικής ασθένειας ωστόσο είναι ο εθισμός. Κάπνισμα, ναρκωτικές ουσίες, αλκοόλ και κάθε είδους εθισμός θεωρείται το «πρώτο σκαλί» μιας κοινής ψυχικής ασθένειας, για την οποία οι περισσότεροι εθελοτυφλούν.\n20 πράγματα για να κάνεις πριν παντρευτείς (Νο2)\n11. Μάθε να μαγειρεύεις!\nΝηστικό αρκούδι δεν χορεύει αλλά και ''ο έρωτας περνάει από το στομάχι''! Οπότε, καλό είναι στην εργένικη φάση σου να φροντίσεις να μην πετάξεις μια περιουσία στα ντελιβεράδικα αλλά τουναντίν να δοκιμάζεις καθημερινά συνταγούλες. Και γλυκά και καυτερά και γιαπωνέζικα και μεξικάνικα. Μέχρι να φτάσεις να το βάλεις το στεφάνι, θα έχει γίνει η μαγειρική παιχνίδι κι όχι χαλκάς στο λαιμό σου\n12. Αντιμετώπισε έναν από τους μεγαλύτερους φόβους σου.\nΘα πεις δεν μπορώ να το κάνω αυτό κι αργότερα; Μπορείς αλλά ο γάμος από μόνος του είναι ένα τεστ για τους μεγαλύτερους φόβους σου, που πρέπει να μοιραστείς με το άλλο-υποτίθεται-μισό σου. Οπότε, κάνε μια πρόβα φόβου και τρόμου και πάρε πρωτοβουλία: μίλησε δημοσίως για κάποιο θέμα, πιάσε μια ταραντούλα, κάνε skydiving. Κάνε κάτι....\n13. Φάε σαν γουρούνα- δίχως αύριο!\nΌχι, όταν θα κάθεσαι στον καναπέ με τον αντρούλη, και θα βλέπετε μαζί τη Στικούδη να χορεύει στο Dancing, δεν μπορείς να τρως μια γαβάθα παγωτό ή δέκα σακουλάκια πατατάκια. Κάν'το εργένισσα στο σπίτι με πιτζάμα, σκισμένη κάλτσα και το μολύβι ξεβαμμένο κάτω από το μάτι.\n14. Στόχευσε στην εκπαίδευση- εξειδίκευσή σου:\nΑν θέλεις να πάρεις ένα πτυχίο/μεταπτυχιακό, να μάθεις μια επιπλέον ξένη γλώσσα, να κάνεις σεμινάρια για παρασκευή κεριού, να δεις πως μπορείς να κεντάς ή να πλέκεις, να γίνεις δασκάλα zumba, κάν΄το σήμερα, δίχως υποχρεώσεις. Την ημέρα που θα παντρευτείς θα υπάρχουν κι άλλες υποχρεώσεις στο βωμό των οποίων θα πρέπει να θυσιάσεις την μικρή εκπαιδευτική σου απόλαυση.\n15. Κάνε ένα ανούσιο ξενύχτι:\nΔοκίμασε τον εαυτό σου στην φάση αυτή που δεν πρέπει να δώσεις λογαριασμό σε κανένα γιατί ξενυχτάς κάνοντας μαραθώνιο Sex and the City ή πίνοντας σφηνάκια μέχρι τις 5 το πρωί!\n16. Μίλα στο τηλέφωνο με τις κολλητές/ τη μάνα με τις ώρες!!!!!\nΚανένας άνθρωπος που ανήκει στο αντρικό φύλο δεν θα καταλάβει ποτέ και σε καμία ήπειρο τι τραβάει το αυτί μας στο ακουστικό. Τώρα που είσαι single, μίλα για ώρες στο τηλέφωνο για το μοδάτο σχήμα νυχιού -αμύγδαλο και γιατί η τούλα χώρισε τον τούλη. Έτσι, γιατί γουστάρεις και μπορείς.\n17. Αποφάσισε πως νιώθεις για τα παιδιά.\nΠόσο μεγάλη θα είναι η οικογένεια που θα ήθελες να κάνεις; Πώς θέλεις να μεγαλώσεις τα παιδιά σου αύριο, σε ποιά θρησκεία θα ήθελες να πιστεύουν; Ερωτήματα που μοιάζουν τόσο απλά αλλά δεν είναι.\nΌχι, σαν παντρεμένη το απλό φλερτ μπορεί να παρεξηγηθεί από οποιονδήποτε. Ελεύθερη κι ωραία όμως, μπορείς να φλερτάρεις κομψά και στυλάτα!\n19. Γλέντησε τη μοναξιά σου:\nΣίγουρα κάθε κορίτσι περιμένει τον πρίγκιπα. Ναι, έχεις δίκιο δεν θέλεις να ξαναπεράσεις μια χυλόπιτα, ένα ν έρωτα ανεκπλήρωτο, έναν έρωτα φονιά που σε θέρισε αλλά ακόμα κι αυτές, είναι εμπειρίες που θα σε κάνουν να εκτιμήσεις τον ένα και μοναδικό που θα κάνεις άντρα σου.\n20. Γνώρισε εσένα:\nΠως θα μάθεις έναν άλλο άνθρωπο, πως θα ζήσεις με έναν ακόμα άνθρωπο, αν δεν ξέρεις εσύ η ίδια ποια είσαι, που πας, ποια είναι τα θέλω σου.\n20 πράγματα για να κάνεις πριν παντρευτείς (Νο1)\nΤι πρέπει να έχεις κάνει μέχρι να παντρευτείς; Ιδού:\n1. Να έχεις ταξιδέψει με την αδερφή/ την κολλητή/ τις φίλες:\nΌχι ότι δεν μπορείς να πας διακοπές ή τριήμερα όντας παντρεμένη αλλά το να πετύχεις ημερομηνία που θα μπορείς κι εσύ η δεσμευμένη και οι υπόλοιπες φιλενάδες, θα φαντάζει τόσο πιθανό, όσο το να κερδίσεις το λαχείο. Ακόμα κι αν εσύ σκοπεύεις να αφήσεις το σύζυγο για διακοπούλες με τις κολλητές και παρότι θα το έχεις κάνει για χάρη των αδέσμευτων κάποτε φιλενάδων, αυτές μην περιμένεις να το κάνουν για σένα!\n2. Να έχεις ταξιδέψει με το μέλλοντα σύζυγο:\nΑν δεν έχεις φάει την άμμο με το κουτάλι κάτω από την ξαπλώστρα, αν δεν έχεις πλύνει ένα αντρικό εσώρουχο στις διακοπές, αν δεν έχετε περάσει καλά μαζί σε κλίμα τροπικό, δεν ξέρεις τι θα πει δεσμός.\n3. Να έχεις περάσει μεγάλη καψούρα:\nΜόνο αφού υποφέρεις, σουρθείς στα πατώματα, πιεις και κλάψεις για το λεγάμενο που σε παράτησε και αφού τον ξεπεράσεις, μπορείς να πεις ''το άντεξα κι αυτό, όλα μπορώ να τα αντιμετωπίσω''.\n4. Να έχεις παρατήσει κάποιον:\nΔύσκολο, ξεδύσκολο το να καταφέρεις να δώσεις χυλόπιτα, αποδεικνύει πως δεν είσαι απελπισμένη να μένεις με κάποιον απλά για να λες πως είσαι σε σχέση. Οι ατάκες τύπου ''δεν μπορώ να μείνω μόνη μου'' είναι για κουτούς.\n5. Να έχεις βάλει τα οικονομικά σου σε μια σειρά:\nΩραία τα μυστικά αλλά γάμος σημαίνει ειλικρίνεια σε όλα και κοινό πορτοφόλι. Πόσο πολύ να σε εκτιμήσει ο μέλλοντας γαμπρός και πώς να ξεκινήσετε δημιουργικά την κοινή σας ζωή όταν έχεις σκόπιμα ξεχάσει να του μιλήσεις για τα χρέη σου αλλά δέχεσαι με χαρά να περάσεις την ζωή σου μαζί του.\n6. Να έχεις μείνει μόνη:\nΑκόμα και με τις φίλες, ακόμα και σε δώμα κάτω από το πατρικό αλλά σίγουρα χωρίς το μπαμπά και τη μαμά τριγύρω. Το πόσα πράγματα θα πρέπει να κάνεις όντας παντρεμένη (από το να πλένεις και να σιδερώνεις μέχρι και να μαγειρεύεις κάθε μέρα- όχι για τη χαρά της δημιουργίας αλλά για επιβίωση) είναι λίγα και δεν τα έχεις καν σκεφτεί.\n7. Να έχεις μείνει μαζί του:\nΘα πεις είσαι παλιομοδίτισσα και δεν θέλεις να μείνετε μαζί για να μην χαθεί η μαγεία. Σαχλαμάρες. Αν πρέπει να κάνεις ένα τεστ ντράιβ, είναι αυτό και μόνο, ειδικά αν ο λεγάμενος θα έρθεις απευθείας από τα χεράκια της μαμάς στο κρεβάτι σου.\n8. Να έχεις ξοδέψει ένα μεγάλο ποσό για πάρτη σου:\nΘα έρθει κάποια μέρα που θα πρέπει να ξοδεύεις μόνο για τους άλλους ή να μην ξοδεύεις καθόλου. Προτού συμβεί αυτό, μπορείς να ξοδέψεις μια μικρούλα περιουσία από το μισθό σου σε μια πανάκριβη τσαντούλα!\n9. Να έχεις βγει ανούσια πρώτα ραντεβού:\nΓιατί όσο πιο πολύ βγεις και γνωρίσεις ανθρώπους, τόσο πιο εύκολα θα συναντήσεις κι αυτόν τον Ένα. Ειδικά η εμπειρία του πρώτου ραντεβού, που πρέπει να προμοτάρεις τον εαυτό σου σε κάποιον που δεν σε γνωρίζει, είναι ένα καλό κρας τεστ αυτογνωσίας.\n10. Να έχεις κάνει τουλάχιστον ένα μεγάλο καυγά μαζί του:\nΑκούς για ζευγάρια που τάχα δεν τσακώθηκαν ποτέ αλλά είναι τόσο αγαπημένα; Ούτε στις νύφες του Στάνφορντ. Κάθε ζευγάρι που σέβεται τον εαυτό του θα ρίξει κι ένα καυγά τρικούβερτο. Έτσι γιατί Α) και πάθος διαθέτεις Β) το σεξ της επανασύνδεσης τα σπάει Γ) γιατί οι σχέσεις στα δύσκολα φαίνονται.\nΤέσσερις θερμίδες ανά λεπτό καίμε με το σεξ\nΟι νέοι άνδρες καίνε περισσότερες θερμίδες στη διάρκεια του σεξ σε σχέση με τις συντρόφους τους, σύμφωνα με μια νέα καναδική επιστημονική έρευνα. Η μελέτη βρήκε πως οι άνδρες καίνε κατά μέσο όρο 4,2 θερμίδες ανά λεπτό, ενώ οι γυναίκες 3,1 ανά λεπτό. Σύμφωνα με τους επιστήμονες, από άποψη καψίματος θερμίδων, το σεξ είναι καλύτερο από την απλή άσκηση όπως το περπάτημα, αλλά υστερεί σε σχέση με την πιο έντονη άσκηση, όπως το τζόκινγκ και ο «διάδρομος» στο γυμναστήριο.\nΑντίστοιχα, οι γυναίκες έκαψαν κατά μέσο όρο 69 θερμίδες (3,1 ανά λεπτό) στη διάρκεια του σεξ, έναντι 213 θερμίδων (7,1 ανά λεπτό) στο «διάδρομο», επιβεβαιώνοντας ότι στο σεξ και τα δύο φύλα δαπανούν λιγότερη ενέργεια. Από την άλλη, κατά δήλωση των ίδιων των εθελοντών, τους φάνηκε πιο ευχάριστο να καίνε θερμίδες στο κρεβάτι, αντί για το γυμναστήριο, πράγμα μάλλον αναμενόμενο...\nΠοια όμως είναι αυτά τα αφροδισιακά βότανα\nΗ κανέλα η οποία τονώνει την κυκλοφορία του αίματος και αυξάνει τη θερμοκρασία του σώματος. Σε μεγάλη ποσότητα όμως είναι τοξική και μπορεί να μειώσει την άμυνα του οργανισμού.\nΤο μοσχοκάρυδο βάση των τελευταίων μελετών έχει αφροδισιακή δράση αλλά μην το παρακάνετε.Σε μεγάλες δόσεις είναι τοξικό για τον οργανισμό.\nΌπως και η κανέλα, έτσι και η μέντα διεγείρει την κυκλοφορία του αίματος και αυξάνει τη θερμοκρασία του σώματος. Λέγεται, μάλιστα, ότι ο Αριστοτέλης είχε συμβουλεύσει το Μέγα Αλέξανδρο να μην αφήνει τους στρατιώτες του να πίνουν τσάι μέντας πριν από τη μάχη, για να αποφεύγουν την ερωτική διέγερση και την επακόλουθη απώλεια των δυνάμεών τους.\nΤο ταπεινό φασκόμηλο θεωρείται όμως ότι έχει και διεγερτικές ιδιότητες και παραδοσιακά χρησιμοποιείται από τους άνδρες μεγαλύτερης ηλικίας με σκοπό τη διατήρηση της στυτικής λειτουργίας.\nΚάλτσες στο σεξ; Το μυστικό για να φτάσεις στην κορύφωση\nΑλήθεια, πόσες φορές έχεις βγάλει τις κάλτσες σου για να νιώθεις πιο σέξι στο κρεβάτι;\nΤι και αν εσύ θεωρείς ότι είναι ξενέρωτη η εικόνα ενός τελείως γυμνού σώματος με κάλτσες, οι επιστήμονες έχουν τελείως διαφορετική άποψη!\nΣε πρόσφατη έρευνα που έγινε στο Πανεπιστήμιο του Groningen στην Ολλανδία , οι ερευνητές διαπίστωσαν ότι το 80% των γυναικών που συμμετείχαν ήταν σε θέση να επιτύχουν οργασμό όταν φόρεσαν κάλτσες , συγκριτικά με όσες ήταν ξυπόλητες.\nΓια να φορέσεις τις αγαπημένες σου, ροζ κάλτσες την ώρα του σεξ σημαίνει ότι είσαι αρκετά χαλαρή με το σύντροφό σου.Αυτό το αίσθημα της ασφάλειας και της άνεσης είναι ικανό να σε οδηγήσει στην απόλυτη κορύφωση, αφού οι φόβοι και τα άγχη είναι αυτά που «μπλοκάρουν» τον οργασμό.\nΤην επόμενη φορά λοιπόν, απόλαυσε το σεξ φορώντας μόνο τις κάλτσες σου και ξέχνα κάθε στερεότυπο!\nBlack & white: ο απόλυτος συνδυασμός!\nΗ διακοσμήτρια του TLIFE, Άννα Βασιλάκη, σού δείχνει πώς να συνδυάσεις με τον πιο μοντέρνο τρόπο τα κλασικά και αγαπημένα χρώματα: το άσπρο και το μαύρο!\nΜε βασικό οδηγό το λευκό, σε αυτό το σαλόνι χρησιμοποιήθηκαν αντικείμενα με μαύρο περίγραμμα ή μαύρο χρώμα, όπως τα κάδρα, το φωτιστικό, το τραπεζάκι και το μαξιλάρι.\nΟι ασπρόμαυρες ρίγες είναι ένας υπέροχος τρόπος να συνδυάσεις αυτά τα δύο χρώματα. Σε ένα λευκό δωμάτιο, το ασπρόμαυρο χαλί δίνει χαρακτήρα.\n"Σπάσε" την κυριαρχία του μαύρου με λευκά στοιχεία όπως μαξιλάρια αλλά και ξύλινα έπιπλα όπως αυτό το τραπεζάκι!\nΤο απόλυτο λευκό διακόπτεται από πολλές ασπρόμαυρες πινελιές καθώς και από ελάχιστο χρώμα στο φυτό.\nΕάν το μαύρο είναι το αγαπημένο σου χρώμα, βάψε έναν τοίχο σε πολύ βαθύ γκρι και συνδύασέ το με λευκό πάτωμα, λευκά περιγράμματα και έπιπλα σε ανοιχτόχρωμο ξύλο για να μη δείχνει μουντό.\nΑυτό το.... ζεν δωμάτιο είναι λευκό όμως το μαύρο περίγραμμα στο παράθυρο και στο τζάκι αλλά και το γεωμετρικό χαλί σε άσπρο-μαύρο το κάνουν πολύ πιο ενδιαφέρον!\nΣε αυτό το δωμάτιο κυριαρχούν τα μαύρα έπιπλα και αξεσουάρ. Ο βασικός χώρος όμως είναι λευκός για να διατηρείται η ισορροπία.\nΙδέες για να διακοσμήσεις ένα μοναδικό τραπέζι!\nΈνα καλοδιακοσμημένο τραπέζι, είτε καλείς φίλους είτε όχι, πάντα τραβάει τα βλέμματα! Δες τις ιδέες μας για τη διακόσμηση του τραπεζιού σου αυτή την εποχή!\n"Ντύσε" το τραπέζι σου σε γήινα χρώματα όπως ταιριάζει στο φθινόπωρο. Χάλκινο, πορτοκαλί, κόκκινο αλλά και χρυσό είναι τα must!\nΤα φανάρια ειναι μια υπέροχη ιδέα ως κεντρικά κομμάτια του στολισμού του τραπεζιού σου. Μικρά ή μεγάλα ή ο συνδυασμός τους, σερβίτσια σε γήινους τόνους αλλά και χρωματιστά ποτήρια θα δώσουν ρομαντικό, casual αλλά και φιλικό ύφος στο τραπέζι.\nΤο λευκό με μερικές πινελιές γκρίζου στα σερβίτσια και τις πετσέτες καθώς και minimal προτάσεις σε ανθοσυθέσεις κάνουν ένα απλό αλλά αρχοντικό τραπέζι!\nΤα φρούτα και τα λουλούδια της εποχής μαζί με αντικείμενα όπως κλαδιά ή κέρατα, εμπριμέ τραπεζομάντηλο και μονόχρωμο σερβίτσιο συνθέτουν ένα boho chic στολισμό τραπεζιού.\nΚαφέ και κόκκινο κάνουν αυτό το τραπέζι "ζεστό" και ατμοσφαιρικό.\nΠράσινο και οι αποχρώσεις του παίζουν σε αυτό το τραπέζι με χαρακτηριστικά τα διαφορετικά είδη λουλουδιών αλλά και τα "νερά" στα πιάτα και στις πιατέλες.\nΈνα... διονυσιακό τραπέζι σήμερα θα έδειχνε κάπως έτσι, με μπολ με μεταλλικά στοιχεία, βάζα, φρούτα, πήλινα δοχεία, ριχτάρια και τεράστια ανθοδοχεία.\n▼ 01 Νοε (22)\nΤο νέο ηλεκτρονικό Παιχνιδάδικο Μουστάκας είναι γε...\nΚάλτσες στο σεξ; Το μυστικό για να φτάσεις στην κο...\nΉρθε στην Ελλάδα το καλύτερο κολλαγόνο! Κι εδώ σου...\nΣυνταγές για φθινοπωρινά cocktails που δεν ξεπερνο...\nΘέλεις να αδυνατίσεις; Oι 10 τροφές-μπαλαντέρ για ...\nΓνωρίστε το f της διατροφής


Katharine Morling's "paper" Sculptures | OZON Magazine\nΗ γραφομηχανή που βλέπετε, δεν είναι από χαρτί. Είναι ένα από τα πολλά κεραμικά της Katharine Morling.\nΗ Katharine Morling σπούδαζε ψυχολογία, ώσπου μια μέρα αποφάσισε να μπει σε μια από τις αίθουσες κεραμικής του Penwith College. Από τότε δεν σταμάτησε να ασχολείται με την κεραμική, ενώ ολοκλήρωσε το Master της στο περίφημο Royal College of Art and Ceramics το 2009.\nΤα κεραμικά της ξεχωρίζουν για το φυσικό μέγεθος τους και την ευαισθησία τους. Η ίδια η καλλιτέχνης τα περιγράφει ως τρισδιάστατες ζωγραφιές, που για να πραγματοποιηθούν χρησιμοποιεί την κεραμική. “Σε κάθε κομμάτι έχουν δοθεί στρώσεις συναισθημάτων και ιστορίες, οι οποίες είναι ανοιχτές για ερμηνεία στο μυαλό του θεατή”, γράφει στο site της. Κάθε έργο οδηγεί σε ένα άλλο, καθώς η έρευνά της δεν σταματάει ποτέ.\nΈχει βραβευτεί πολλές φορες για τη δουλειά της, η οποία έχει παρουσιαστεί σε πολλές εκθέσεις είτε ατομικές (με πιο πρόσφατη στην Tera Delft Gallery της Ολλανδίας), είτε ομαδικές, σε Αγγλία, Βέλγιο, Σουηδία, ΗΠΑ, Κορέα κ.ο.κ.


MTB Archives - Page 3 of 60 - Sela\nO Leo μας ξεναγεί στο Finale Ligure!\nΑν σκέφτεστε να πάτε το καλοκαίρι ποδηλατικές διακοπές, η Ιταλία μοιάζει να είναι ένας παράδεισος!\nΠροπόνηση με e-bike γίνεται; Σύμφωνα με τον Remy Absalon γίνεται και μάλιστα είναι καλύτερη!\nΟι διοργανωτές του Enduro Greek Series προχώρησαν σε μια ξεχωριστή κίνηση. Όρισαν πρεσβευτές του Cup που διοργανώνουν θέλοντας να βοηθήσουν την αναγνωρισιμότητα του νέου θεσμού!\nΗ πρωτοποριακή και ριζοσπαστική Trailsync τεχνολογία του BMC Speedfox τιμήθηκε με το βραβείο Gold Winner της μεγαλύτερης εμπορικής έκθεσης στον κόσμο για αθλητικά είδη, ISPO, που λαμβάνει χώρα αυτή τη στιγμή στο Μόναχο.\nΓιατί ένα καινούριο MTB κοστίζει όσο μια off road μηχανη;\nΉρθε όμως η ώρα να δούμε για ποιο λόγο πραγματικά η τιμή ενός καινούριου MTB είναι σχεδόν ίδια με την τιμή μίας off road μηχανής.\nΈκανες τη ρόδα ‘γιάμπαλα’; Υπάρχει λύση…\nΑν δεν σπάσει η ζάντα βέβαια, υπάρχει κι άλλη πιθανότητα, να σου κάνει οχτάρια η ρόδα σε σημείο που να είναι un-rideable! Τι κάνουμε σε αυτή την περίπτωση;\nΟ Sam Hill μιλά για τα πάντα!\nO Sam Hill μιλά επί παντός του επιστητού!\n12th SMF Sfendami Mountain Festival |21-22 Απριλίου 2018\nTo 2018 θα είναι για το το S.M.F – Sfendami Mountain Festival η 12η χρονιά πορείας, μέσα στις αθλητικές εκδηλώσεις ορεινών δράσεων ανά την Ελλάδα.\n« Προηγούμενη 1 2 3 4 5 … 60 Επόμενη »


Έρχεται «ζεστό χρήμα» 6 δισ. ευρώ – Ποιοι θα τα πάρουν - Fpress.gr\nΈρχεται «ζεστό χρήμα» 6 δισ. ευρώ – Ποιοι θα τα πάρουν\n07 Φεβ 2014 - 10:25\nΓια τα τρία δισεκατομμύρια ευρώ, υπάρχει ήδη επίσημη δέσμευση από τον επικεφαλής της Εθνικής Τράπεζας. Και οι υπόλοιπες τράπεζες όμως θα μπουν στο παιχνίδι με αποτέλεσμα μέσα στο 2014 να αναμένεται χαλάρωση της στρόφιγγας του τραπεζικού δανεισμού ή οποία παρέμεινε ασφυκτικά κλειστή τα τελευταία χρόνια. Ποιοι έχουν ελπίδες να δανειοδοτηθούν;\nΝέα δάνεια ύψους 3 δις ευρώ θα ρίξει στην αγορά φέτος η Εθνική Τράπεζα για να χρηματοδοτήσει κυρίως τις υγιείς και εξωστρεφείς επιχειρήσεις, αλλά και τα νοικοκυριά.\nΤο εξήγγειλε ο διευθύνων σύμβουλος της ΕΤΕ ο κ. Αλ. Τουρκολιάς, που με σύσσωμη τη διοικητική ομάδα της τράπεζας περιοδεύει σε Καβάλα και Αλεξανδρούπολη και έχει συναντήσεις με επιχειρηματίες της περιοχής.\nΗ μερίδα του λέοντος από τα 3 δις ευρώ θα κατευθυνθεί «για την ανάπτυξη του υγιούς επιχειρείν» ανέφερε χαρακτηριστικά ο κ. Τουρκολιάς και έκανε λόγο ότι το «πιστωτικό σύστημα είναι εφεξής σε θέση να στηρίξει μία επενδυτική άνοιξη». Και μάλιστα υπογράμμισε πως τα επόμενα έξι χρόνια θα διοχετευθούν στην ελληνική οικονομία 35 δισ ευρώ, από διάφορους κοινοτικούς πόρους, πρόγραμμα δημοσίων επενδύσεων και τραπεζικό δανεισμό.\nΟι τραπεζίτες φέτος εκτιμούν ότι θα αρχίσει να αναθερμαίνεται η ζήτηση για χορήγηση δανείων. Και εκτιμούν ότι -στο σύνολο της αγοράς- είναι σε θέση να χορηγήσουν περί τα 6δις νέα δάνεια.\nΤο πόσο σημαντικό είναι αυτό για την στήριξη επιχειρήσεων και νοικοκυριών, φαίνεται από τα εξής στοιχεία.\nΤον Δεκέμβρη του 2012 τα συνολικά υπόλοιπα δανείων από επιχειρήσεις και νοικοκυριά ήταν 227,65 δις ευρώ. Στο τέλος του Δεκέμβρη τα συνολικά υπόλοιπα είχαν συρρικνωθεί –λόγω της συνεχιζόμενης απομόχλευσης- στα 217,91 δις ευρώ. Μειώθηκαν δηλαδή κατά 10δις ευρώ.\nΕιδικότερα τα υπόλοιπα στα επιχειρηματικά δάνεια από τα 107,33δις ευρώ στο τέλος του 2012, μειώθηκαν στα 103,2 δις ευρώ στο τέλος του 2013.\nΟ συνολικός δανεισμός των νοικοκυριών περιορίστηκε στα 100,82δις ευρώ πέρυσι από 106,5δις ευρώ στο τέλος του 2012.\nΤα υπόλοιπα των στεγαστικών δανείων μειώθηκαν κατά 3,5δις ευρώ στα 71,05 δις από 74,63δις ευρώ και στα καταναλωτικά δάνεια στα 28,38δις ευρώ από τα 30,23δις ευρώ. Την τελευταία τετραετία οι ρυθμοί πιστωτικής επέκτασης είναι αρνητικοί και οι τράπεζες στο μόνο που επιδίδονται είναι οι αναδιαρθρώσεις, αναχρηματοδοτήσεις και ρυθμίσεις των υφιστάμενων δανείων.


Σύγκληση Επιτροπής Ποιότητας Ζωής – 20/5/2014 |Δήμος Ναυπακτίας\nΣύγκληση Επιτροπής Ποιότητας Ζωής – 20/5/2014\nΝΑΥΠΑΚΤΟΣ 16 /5/2014\nΑΡΙΘ. ΠΡΩΤ.: 18058\nΣας προσκαλούμε την 20-5-2014, ημέρα Τρίτη και ώρα 13:30 να προσέλθετε στο Δημοτικό Κατάστημα (οδός Ιλάρχου Τζαβέλα 37) για να συνεδριάσουμε σύμφωνα με τις διατάξεις του άρθρου 75 του Ν.3852/2010 με τα εξής θέματα ημερήσιας διάταξης:\n1. Χορήγηση προέγκρισης ίδρυσης Κ.Υ.Ε. «ΕΠΙΧΕΙΡΗΣΗ ΑΝΑΨΥΧΗΣ ΚΑΘΩΣ & ΕΠΙΧΕΙΡΗΣΗ ΠΡΟΣΦΟΡΑΣ ΚΑΤΑ ΚΥΡΙΟ ΛΟΓΟ ΟΙΝΟΠΝΕΥΜΑΤΩΔΩΝ ΠΟΤΩΝ “ΚΑΦΕΝΕΙΟ – ΚΑΦΕΤΕΡΕΙΑ”» στον οικισμό «Γέφυρα Μπανιά» Τ.Κ. Βλαχομάνδρας Δ.Ε. Ναυπάκτου Δήμου Ναυπακτίας στον κ. Παπαδόπουλος Δημήτριο.\n2. α) Ανάκληση πράξης προέγκρισης ίδρυσης και λειτουργίας καταστημάτων\nβ) Χορήγηση ή μη προέγκρισης ίδρυσης καταστήματος υγ. ενδιαφέροντος «ΔΙΑΝΟΜΕΙΣ-ΑΠΟΘΗΚΗ ΤΡΟΦΙΜΩΝ & ΠΟΤΩΝ [ΚΑΤΗΓΟΡΙΑ Πα άρθρο 12 του ΦΕΚ 2718/8-10-2012], της εταιρίας με την επωνυμία Γ.Μαρλαφέκας & Σια Ο.Ε. στη θέση Μαράγδω στην Τ.Κ. Ξηροπηγάδου Δήμου Ναυπακτίας.


H BMW iX που αλλάζει χρώματα με την… σκέψη!\nΗ δυνατότητα της BMW iX να αλλάζει το χρώμα της μόνη της ήταν το highlight του αμιγώς ηλεκτρικού SAV της BMW. Τώρα η iX μπορεί να αλλάξει χρώμα με τη σκέψη με τη βοήθεια της νευροτεχνολογίας.\nΣτην Έκθεση Τεχνολογίας Consumer Electronics Show 2022 στο Λας Βέγκας, η BMWαποκάλυψε την BMW iX Flow με E Ink, ένα μοναδικό όχημα που μπορεί να αλλάξει ολόκληρο το χρώμα του αμαξώματος με το πάτημα ενός κουμπιού και εντυπωσίασε τους πάντες.\nΤώρα όμως πάει ένα βήμα παραπέρα. «Έχουμε ήδη παρουσιάσει περαιτέρω βελτιώσεις για την τεχνολογία από την πρεμιέρα στην CES», αναφέρει η Stella Clarke, επικεφαλής του project του BMW iX Flow. «Προηγουμένως, οι αλλαγές μεταξύ των χρωματικών μοτίβων γίνονταν μόνο σε σταδιακή μετάβαση. Τώρα, τα ηλεκτρονικά στοιχεία ελέγχου έχουν τροποποιηθεί για να επιτρέπουν στιγμιαίες μετατροπές, με αποτέλεσμα ένα ακόμα πιο εντυπωσιακό οπτικό αποτέλεσμα.»\nΟι συμμετέχοντες στην πλατφόρμα διαλόγου rad°hub του BMW Group που πραγματοποιήθηκε στο Εργοστάσιο του Μονάχου στις 12-13 Μαΐου είχαν την ευκαιρία να γνωρίσουν από κοντά τις νέες βελτιωμένες δυνατότητες εναλλαγής χρωμάτων της BMW iX Flow για πρώτη φορά. Η εκδήλωση rad°hub παρέχει μια πλατφόρμα για ανοιχτή, διεπιστημονική ανταλλαγή ιδεών μεταξύ οραματιστών, στοχαστών και opinion leaders από όλο τον κόσμο.\nH BMW iX Flow συναντά τη νευροτεχνολογία.\nΗ startup εταιρεία brainboost με έδρα το Μόναχο χρησιμοποίησε το νέο και βελτιωμένο αποτέλεσμα αλλαγής χρώματος σε συνεργασία με το BMW Group στο rad°hub με στόχο την ευαισθητοποίηση σχετικά με την ψυχική υγεία.\nΜε τη βοήθεια της brainboost, η BMW iX Flow συνδέθηκε απευθείας με τον εγκέφαλο των εκπροσώπων του rad° hub χρησιμοποιώντας έναν ηλεκτροεγκεφαλογράφο (EEG), ο οποίος καταγράφει την ηλεκτρική δραστηριότητα του εγκεφάλου. «Τα χρωματικά σχέδια του BMW iX Flow αντιδρούν στην εγκεφαλική δραστηριότητα και αντανακλούν το επίπεδο δραστηριότητας», εξηγεί ο Διευθύνων Σύμβουλος της brainboost, Philipp Heiler. «Όταν ο εγκέφαλος είναι σε ηρεμία, οι αλλαγές στα μοτίβα στο iX Flow γίνονται επίσης πιο ήρεμες και πιο ρυθμικές». Ένα ειδικό κινούμενο σχέδιο ενεργοποιούνταν εάν οι εκπρόσωποι κατάφερναν να διατηρήσουν αυτήν την κατάσταση για αρκετά δευτερόλεπτα. Έτσι, οι συμμετέχοντες μπόρεσαν σταδιακά να ηρεμήσουν και να χαλαρώσουν τον εγκέφαλό τους υπό την καθοδήγηση των ειδικών του brainboost και με τη βοήθεια της νευροανάδρασης μέσω της iX Flow. Αυτό ωριμάζει τη γνώση του ποιες στρατηγικές λειτουργούν καλύτερα για να σταματήσει συγκεκριμένα τη δική του εγκεφαλική δραστηριότητα για χαλάρωση, π.χ. στην καθημερινή εργασιακή ζωή.\nΠοια είναι η τεχνολογία πίσω από την αλλαγή χρώματος;\nΤο σώμα του BMW iX Flow είναι πλαστικοποιημένο με μία ειδική μεμβράνη που περιέχει εκατομμύρια έγχρωμες κάψουλες. Όταν διεγείρονται από ηλεκτρικά σήματα, αρνητικά φορτισμένες λευκές χρωστικές ή θετικά φορτισμένες μαύρες θα συγκεντρωθούν στην επιφάνεια, αλλάζοντας έτσι το εξωτερικό χρώμα.\nΠοια είναι η brainboost;\nΗ startup brainboost ιδρύθηκε με αποστολή να κάνει την ψυχική φυσική κατάσταση και την υγεία προσβάσιμη σε όσο το δυνατόν περισσότερους ανθρώπους. Η διεπιστημονική ομάδα της ειδικεύεται εξ ολοκλήρου στην ψυχική φυσική κατάσταση και την υγεία, προσφέροντας εκπαιδευτικά μαθήματα, συνεδρίες καθοδήγησης και μέτρα εταιρικής διαχείρισης υγείας σε αυτόν τον τομέα, ενώ παράλληλα διεξάγει έρευνα και αναπτύσσει λογισμικό. Η brainboost χρησιμοποιεί τις βασικές αρχές της νευροεπιστήμης και τις τεχνικές μέτρησης που βασίζονται σε δεδομένα – κυρίως ηλεκτροεγκεφαλογραφήματα για τη μέτρηση της ηλεκτρικής δραστηριότητας στον εγκέφαλο – με σκοπό την αποσαφήνιση και την πρόληψη, καθώς και για τη βελτίωση της ποιότητας ζωής και της πνευματικής απόδοσης.


Objective Eggs – fanzines.gr\nΠριν λίγο καιρό κυκλοφόρησε το πρώτο τεύχος του Objective Eggs, ενός diy zine του Νίκου Ευστρατίου, ο οποίος ζει μεταξύ Γερμανίας και Αγγλίας. Εχει θέμα τη φωτογραφία με πολιτικές (ή και απολίτικες) χροιές.\nObjective Eggs #1 / Χειμώνας 2012 / 24 σελίδες / Α5 / Ψηφιακή εκτύπωση με εξώφυλλο 160gsm / ? αντίτυπα\nΠρος τα παρόν μπορείτε να το λάβετε μόνο ταχυδρομικά μέσω paypal από εδώ. Θα πρέπει να σημειώσουμε πως ένα ευρώ από τα έσοδα κάθε τεύχους, πηγαίνει στο απεργιακό ταμείο των εργαζομένων της Ελληνικής Χαλυβουργίας.\nOn 2 Μαρτίου, 2012 By unknown_user\nPrevious PostComicdom Awards 2012 – Best fanzine\nNext PostΤα φανζίν έχουν αντίτιμο;


ΤΕΙΡΕΣΙΑΣ: Στο δρόμο της «δημιουργικής καταστροφής»\nΣτο δρόμο της «δημιουργικής καταστροφής»\nΟ ρόλος του ΔΝΤ είναι υποδεέστερος στο όλο σχέδιο, ισχυρίζεται η διατεταγμένη «ενημέρωση», που λίγο έλειψε να ανοίξει σαμπάνιες για τη «διάσωση» της χώρας από τους εταίρους της Ευρωζώνης.\nΑκόμη κι έτσι να είναι, η συμμετοχή του ΔΝΤ στο σχέδιο στήριξης της Ελλάδας, κι όχι μόνο, αποτελεί πρωτοφανή ομολογία από τους ηγέτες της Ευρωζώνης ότι το πανίσχυρο ευρώ είναι τόσο ευάλωτο, τόσο ασταθές και τόσο αδύναμο, ώστε δεν μπορεί να αντιμετωπίσει μόνο του τα εσωτερικά του προβλήματα και χρειάζεται επειγόντως εξωτερική βοήθεια. Όσο για τη «διάσωση» της Ελλάδας, δεν υπήρξε καμιά ουσιαστική δέσμευση των ηγετών της Ευρωζώνης, πέρα από τις γνωστές δηλώσεις στήριξης.\nΤα μόνα στοιχεία που ξεκαθαρίστηκαν σ’ αυτή τη σύνοδο κορυφής είναι τα εξής:\n* Πρώτο: Ξεκαθαρίστηκε ότι, χωρίς την άμεση συμμετοχή του ΔΝΤ, έστω και δευτερογενώς, δεν μπορεί να υπάρξει σχέδιο στήριξης των υπερχρεωμένων χωρών της Ευρωζώνης, όπως είναι η Ελλάδα.\n* Δεύτερο: Ξεκαθαρίστηκε ότι ο περίφημος μηχανισμός στήριξης της Ευρωζώνης δεν είναι τίποτε περισσότερο από ένας «συντονισμένος διμερής δανεισμός», ο οποίος «συμπληρώνοντας την χρηματοδότηση του Διεθνούς Νομισματικού Ταμείου, πρέπει να θεωρείται ως ultima ratio», δηλαδή ως τελευταίας ανάγκης, όταν «η χρηματοδότηση από την αγορά είναι ανεπαρκής». Ο διμερής αυτός δανεισμός «θα αποφασίζεται από τα κράτη μέλη της Ευρωζώνης με ομοφωνία και θα υπόκειται σε αυστηρές προϋποθέσεις…»\n* Τρίτο: Ξεκαθαρίστηκε ότι, ακόμη κι αν επιτραπεί ο διμερής δανεισμός, αυτός δεν θα γίνει για να διευκολύνει το κράτος που βρίσκεται σε ανάγκη, αλλά για να τιμωρηθεί. Έτσι «στόχος αυτού του μηχανισμού δεν θα είναι να παράσχει χρηματοδότηση στο μέσο επίπεδο των επιτοκίων στη ζώνη του ευρώ, αλλά να θέσει κίνητρα ώστε να υπάρξει επιστροφή το ταχύτερο δυνατό στην χρηματοδότηση από την αγορά μέσα από μια κατάλληλη αποτίμηση ρίσκου».\nΌλα αυτά σε κοινά ελληνικά σημαίνουν πως:\n* Πρώτο, αν η Ελλάδα ή όποια άλλη χώρα βρεθεί στη δυσάρεστη θέση να ζητήσει δανεικά από το μηχανισμό της Ευρωζώνης, τότε έχει να αντιμετωπίσει, καταρχάς, τις πολύ αυστηρές προϋποθέσεις που θα θέσουν οι ισχυροί εταίροι προκειμένου να επιτρέψουν τη διμερή χρηματοδότηση.\n* Δεύτερο, έχει να αντιμετωπίσει τις κερδοσκοπικές ορέξεις των εταίρων της, οι οποίοι, προκειμένου να προχωρήσουν σε διμερή δανεισμό, έχουν το ελεύθερο να ζητήσουν ό,τι θέλουν ως αντάλλαγμα.\n* Τρίτο, έχει να αντιμετωπίσει το αυξημένο κόστος αυτού του δανεισμού, ο οποίος θα είναι σημαντικά υψηλότερος του μέσου επιτοκίου της αγοράς, ώστε, όπως λένε, να έχει η χώρα κίνητρο για να επιστρέψει όσο το δυνατόν πιο γρήγορα στο δανεισμό μέσω της αγοράς.\nΒέβαια, πώς γίνεται και μια χώρα που θα βρεθεί σε τέτοια ανάγκη δανεισμού, ώστε να δεχτεί να υποστεί όλα αυτά τα βασανιστήρια, θα μπορέσει να ορθοποδήσει τελικά για να γλιτώσει από τα νύχια των εταίρων της, αυτό αποτελεί απορίας άξιο. Ο σχεδιασμός αυτός του «μηχανισμού» της Ευρωζώνης έγινε με τέτοιον τρόπο ώστε κάθε χώρα που θα βρεθεί σε ανάγκη στήριξης να γίνεται βορά των ισχυρών εταίρων της.\nΠρόκειται για έναν μηχανισμό «δημιουργικής καταστροφής» ολόκληρων χωρών προς όφελος των ισχυρών εταίρων – πρώτα και κύρια της Γερμανίας, η οποία επιχειρεί ανοιχτά να προσαρτήσει τα πιο δυναμικά στοιχεία της Ευρωζώνης και να μετατρέψει το ευρώ, από κοινό νόμισμα, σε δικό της νόμισμα. Όσους αδυνατούν να ακολουθήσουν τους περιμένουν η αλεστική μηχανή του «μηχανισμού» στήριξης και το ΔΝΤ.\nΗ τελευταία σύνοδος ξεκαθάρισε πια ότι δεν υπάρχει σωτηρία για υπερχρεωμένες χώρες σαν την Ελλάδα εντός της Ευρωζώνης. Δεν υπάρχει καμιά δυνατότητα να δοθεί μόνιμη λύση στον δημόσιο δανεισμό της Ελλάδας, του οποίου η εξυπηρέτηση έχει φτάσει να απορροφά το 35% του ΑΕΠ της χώρας. Γι’ αυτό άλλωστε και οι «δημοσιογραφικές πληροφορίες» μιλούν μόνο για 20-25 δισ. ευρώ σχετικά με το πρόγραμμα χρηματοδότησης από την Ε.Ε.\nΑκόμη κι αν δοθούν δωρεάν, τα χρήματα αυτά μόλις που φτάνουν να καλύψουν τις ανάγκες του Ελληνικού Δημοσίου μέχρι τον Μάιο. Μετά τι γίνεται;\nΓια να αποφύγει η ελληνική κυβέρνηση την επίσημη πτώχευση, για φέτος χρειάζεται τουλάχιστον άλλα 50-55 δισ. ευρώ για το φθινόπωρο. Θα τα βρει; Το μόνο σίγουρο είναι ότι δεν πρόκειται να τα βρει από την Ευρωζώνη.\nΌλοι εύχονται να τα βρει από την αγορά. Όμως η αγορά χρειάζεται εξευμενισμό με μέτρα που θα κάνουν την οικονομία και την κοινωνία να στενάζουν. Άλλωστε οι επενδυτές ξεκαθάρισαν ήδη από τις παραμονές της συνόδου ότι δεν θα ησυχάσουν αν δεν δουν την Ελλάδα στο ΔΝΤ. «Το ΔΝΤ είναι που θα αναλάβει, αλλά πρόκειται να είναι μια ανώμαλη διαδικασία» είπε στις 24.3 ο Μοχάμεντ Ελ Εριάν, επικεφαλής της PIMCO, ενός από τους μεγαλύτερους επενδυτικούς ομίλους σε χρεόγραφα και κρατικά ομόλογα.\nΣ’ αυτή την κατεύθυνση κινήθηκε και η απόφαση της ΕΚΤ του κ. Τρισέ να συνεχίσει να διευκολύνει με ρευστότητα τις ελληνικές τράπεζες ακόμη κι χάσουν την ΑΑΑ πιστοληπτική τους ικανότητα, ώστε να δημιουργήσει κίνητρο να συνεχίσουν να αγοράζουν ομόλογα του Ελληνικού Δημοσίου. Όμως η πολιτική αυτή έχει πολύ κοντά ποδάρια. Σε συνθήκες όπου η καταθετική και η δανειστική βάση των τραπεζών συρρικνώνεται γρήγορα, η διαρκής αύξηση των χαρτοφυλακίων τους με ομόλογα θα επιδεινώσει ραγδαία την αστάθεια του πιστωτικού συστήματος.\nΠολύ σύντομα η κυβέρνηση θα βρεθεί στην ανάγκη να βάλει πλαφόν στις αναλήψεις από τις τράπεζες και να πάρει μέτρα προστασίας τους, που θα θέσουν σε κίνδυνο τις αποταμιεύσεις του κοινού. Κάτι που έχει ήδη αρχίσει να συζητά με τους τραπεζίτες. Δεν είναι καθόλου τυχαίο που η κυβέρνηση αρνείται να εγγυηθεί – έστω και στα λόγια – τις καταθέσεις στις τράπεζες, όπως π.χ. έκανε η κυβέρνηση Καραμανλή πέρυσι. Παρά το γεγονός ότι το τελευταίο τρίμηνο οργιάζει η φυγή καταθέσεων στο εξωτερικό.\nΓια όλους αυτούς τους λόγους η σύνοδος κορυφής της 25ης Μαρτίου αποτελεί πράγματι ορόσημο. Μ’ αυτήν οι ηγέτες της Ευρωζώνης αποδέχτηκαν επίσημα την ήττα τους από τις αγορές και σύστησαν επίσημα την Ελλάδα στο ΔΝΤ.\n* Δεν της υπέδειξαν απλά το ΔΝΤ ούτε την έσπρωξαν απλά προς τα εκεί.\n* Ανέλαβαν να την οδηγήσουν συντεταγμένα στο ΔΝΤ. Μόνο και μόνο για να πάψουν οι πιέσεις των αγορών προς το ευρώ.\n«Ελπίζουμε ότι αυτό θα καθησυχάσει όλους τους κατόχους των ελληνικών ομολόγων ότι η Ευρωζώνη δεν θα αφήσει την Ελλάδα να αποτύχει», όπως είπε ο Χέρμαν Βαν Ρομπέι μετά τη Σύνοδο. Κι αυτό αποτελεί το πρώτο βήμα της Ελλάδας στο δρόμο εξόδου από το ευρώ, υπό την κηδεμονία του ΔΝΤ.\nTo παρόν εστάλη στον ΤΕΙΡΕΣΙΑ από : kontiloforos\nΑναρτήθηκε από ΤΕΙΡΕΣΙΑΣ στις 2:31 μ.μ.\nΕτικέτες δημόσιο έλλειμμα, ΔΝΤ, Κομισιόν, κυβέρνηση, οικονομία


Απατεώνες Ελαιόλαδου στην Γκάνα - Olive Oil Times\nKaneshi στην Ακρά, Γκάνα\nΗ αστυνομία στη Γκάνα συνέλαβε αρκετούς εμφιαλωτές που κατηγορούνται ότι πωλούν λαχανικά και λαχανικά "άλλα "έλαια που φέρουν ετικέτα ως ελαιόλαδο, ανέφεραν οι ειδησεογραφικές περιοχές της Γκάνας.\nΣε ορισμένες περιπτώσεις, οι απατεώνες υπέβαλαν δείγματα στην Αρχή Τροφίμων και Φαρμάκων προς έγκριση, προτού σβήσει το πετρέλαιο με παραχαράγματα για να κυκλοφορήσει στην αγορά.\nΚαταγράφηκαν τέσσερις μάρκες: Kazmor, Pinno, Αγιο Ελαιόλαδο και ένα όνομα με απειλητικό τρόπο "Ποιότητας Ελαιόλαδο. "\nΑρχή Τροφίμων και Φαρμάκων της Γκάνας\nΗ αστυνομία της Γκάνα δήλωσε ότι οι κατηγορούμενοι απατεώνες συνεργάζονται με τις αρχές.\nΤο Τμήμα Επιβολής Τροφίμων (FED) της Αρχής Τροφίμων και Φαρμάκων της Γκάνας διεξάγει επιθεωρήσεις σχετικά με την παρασκευή, την αποθήκευση, τη λιανική πώληση και τη διάθεση τροφίμων, προκειμένου να επαληθεύσει τη συμμόρφωση με τους κώδικες ορθής παρασκευαστικής πρακτικής.\nΤο FED διαθέτει τρεις επιχειρησιακές μονάδες, οι οποίες είναι η μονάδα επιτήρησης της αγοράς τροφίμων μετά την πώληση (FPMSU), οι μονάδες επιθεώρησης χώρων τροφίμων (FPIU) και οι μονάδες υπηρεσιών βιομηχανικής υποστήριξης (ISSU).\nΗ οικονομία της Γκάνας είναι από τις ισχυρότερες στην Αφρική, μετά από περισσότερα από 25 χρόνια σχετικής σταθερότητας και χρηστής διακυβέρνησης. Η αυξανόμενη οικονομική ευημερία και το δημοκρατικό σύστημα διακυβέρνησης της Γκάνας την καθιστούν περιφερειακή δύναμη στη Δυτική Αφρική.


Λήψη μέτρων από την Πολιτεία για τη στήριξη δημοτών και επαγγελματιών ζητά με ομόφωνο ψήφισμά του το Δημοτικό Συμβούλιο Αχαρνών - Δυτική Όχθη\nΑρχική HOT STORY Λήψη μέτρων από την Πολιτεία για τη στήριξη δημοτών και επαγγελματιών ζητά...\nΣε ψήφισμα που επικυρώθηκε ομόφωνα από το Δημοτικό Συμβούλιο Αχαρνών, μετουσιώθηκαν οι θέσεις της δημοτικής αρχής για την ενίσχυση των επαγγελματιών και την προστασία των δημοτών λόγω των πρόσθετων περιοριστικών μέτρων. Κατά τη διάρκεια της συνεδρίασης, ο δήμαρχος Σπύρος Βρεττός απαρίθμησε τις καθημερινές ενέργειες, με τη μορφή επιστολών και επικοινωνιών, ώστε να δοθούν επαρκή στοιχεία για την επιβολή της αυστηρής καραντίνας και να ληφθούν ουσιαστικά μέτρα για τη μείωση των κρουσμάτων.\nΤο ψήφισμα δεν αναφέρεται στα προφανή, αλλά μπαίνει και στην ουσία των πραγμάτων καθώς ο δήμος ζητά από την Πολιτεία να λάβει αποφάσεις που θα στηρίξουν την πόλη και τους δημότες της:\nΑπό τον ΕΟΔΥ και την Πολιτική Προστασία :\nΤον καθημερινό προγραμματισμό και τη διενέργεια rapidtest σε περιοχές του Δήμου μας που ο ΕΟΔΥ κρίνει ότι χρειάζεται επειδή υπάρχει αυξημένο υιικόφορτίο.\nΤην καθημερινή μας ενημέρωση για τα νέα κρούσματα, αλλά και την πορεία των ενεργών κρουσμάτων.\nΤην πλήρη χαρτογράφηση των κρουσμάτων και την ενημέρωσή μας γι’ αυτή, προκειμένου να στρέψουμε την προσοχή μας σε στοχευμένες περιοχές του Δήμου μας.\nΤη διενέργεια rapidtest σε επιχειρήσεις με μεγάλο αριθμό εργαζομένων.\nΑπό τα Υπουργεία Οικονομικών και Εσωτερικών :\nΤην επιδότηση των ασφαλιστικών εισφορών χωρίς απώλεια συνταξιοδοτικών δικαιωμάτων των πληγέντων.\nΤη διαγραφή προστίμων και τόκων για τα χρέη της ατομικής ασφάλισης.\nΤην επιδότηση των τιμολογίων για ρεύμα, νερό, τηλέφωνο για τις επιχειρήσεις που πλήττονται.\nΚαμία διακοπή παροχών λόγω οφειλών που δημιουργήθηκαν κατά το διάστημα της πανδημίας.\nΑπαλλαγή των λογαριασμών από τις εισφορές υπέρ τρίτων.\nΕπιδότηση ενοικίου στο μεγαλύτερο δυνατό ποσοστό για όσους βρίσκονται στην περιοχή μας, όπου ισχύουν περιοριστικά μέτρα.\nΑναστολή όλων των δανειακών υποχρεώσεων προς Δημόσιο και Τράπεζες χωρίς τόκους και προσαυξήσεις.\nΑπόδοση της επιστρεπτέας προκαταβολής στους επαγγελματίες της πόλης χωρίς περικοπές και πρόβλεψη για «χάρισμα» αυτής.\nΑπό το Υπουργείο Υποδομών και Μεταφορών :\nΤην ενίσχυση των παρακάτω λεωφορειακών γραμμών με επιπλέον οχήματα, ώστε να υπάρχουν συχνότερα δρομολόγια με λιγότερους επιβάτες:\n-Α10 και Β10 από και προς Αθήνα\n-740 Αγ. Άννα –Ολυμπιακό Χωριό\n-755 Κόκκινος Μύλος\n-724 και 725 Θρακομακεδόνες –Νέα Ιωνία\nΤην ενίσχυση των δρομολογίων των προαστιακών γραμμών Αθήνα –Χαλκίδα –Αθήνα και Άνω Λιόσια –Αεροδρόμιο και αντίστροφα.\nΑπό το Υπουργείο Υγείας :\nΤην άμεση ενίσχυση με το αναγκαίο ιατρικό προσωπικό όλων των ειδικοτήτων και την υλικοτεχνική υποδομή ώστε το Κέντρο Υγείας Αχαρνών να συνεχίσει την απρόσκοπτη λειτουργία του για όσο χρονικό διάστημα το προσωπικό του θα έχει την ευθύνη επάνδρωσης και λειτουργίας των εμβολιαστικών κέντρων.\n•Την επίταξη της Πολυκλινικής του Ολυμπιακού Χωριού, την ευθύνη λειτουργίας της οποίας έχει η ΑΕΜΥ, για όσο διάστημα διαρκεί το Lockdown. Η δαπάνη από την επίταξη αυτή να μην επιβαρύνει τα ασφαλιστικά ταμεία, αλλά να επιβαρύνει τον κρατικό προϋπολογισμό.\nΕπιπλέον από την Πολιτική Προστασία:\nΕπίσκεψη του Υφυπουργού στον Δήμο μας για ενημέρωση των επικεφαλής των δημοτικών παρατάξεων\nΤον ορισμό ενός εκπροσώπου της Πολιτικής Προστασίας, ο οποίος θα είναι αρμόδιος για την καθημερινή ενημέρωση του Δήμου.\nΑπό το Υπουργείο Παιδείας και Θρησκευμάτων :\nΜείωση των μαθητών ανά αίθουσα στα 15 άτομα.\nΤη δυνατότητα διενέργειας τακτικών επαναλαμβανόμενων rapidtest στο εκπαιδευτικό προσωπικό.\nΑπό την Περιφέρεια :\nΤην ένταξη επιχειρήσεων της πόλης μας στα προγράμματα οικονομικής ενίσχυσης.\nΤο παρόν θα αποσταλεί σε όλα τα αρμόδια Υπουργεία, το Γραφείο Πρωθυπουργού, όλους τους βουλευτές της Ανατολικής Αττικής και την Περιφέρεια. Γ. Αναθέτει τις περαιτέρω ενέργειες στον κ. Δήμαρχο.\nΨήφισμα δημοτικού συμβουλίου Αχαρνών


Σκοτεινή Θάλασσα: Τι δήλωσαν οι ηθοποιοί στα γυρίσματα - παρασκήνια της σειράς\nΗ Σκοτεινή Θάλασσα κάνει πρεμιέρα απόψε στις 22:30 το βράδυ μέσα από την συχνότητα του MEGA και η κάμερα της εκπομπής Πάμε Δανάη βρέθηκε στα γυρίσματα της σειράς και συνάντησε κάποιους από τους πρωταγωνιστές. Μεταξύ άλλων στην κάμερα της εκπομπής μίλησαν οι: Γιώργος Παπαγεωργίου, Ταμίλα Κουλίεβα, Γιάννης Τσορτέκης και η Χαρά Μάτα Γιαννάτου. Τι δήλωσαν οι ηθοποιοί λίγο πριν την πρεμιέρα;\nΟι ηθοποιοί της Σκοτεινής Θάλασσας μιλούν πριν την πρεμιέρα\nΟ Γιώργος Παπαγεωργίου που υποδύεται τον Χρήστο Δελλή είπε μεταξύ άλλων πως: «Ο Χρήστος είναι ένας σκοτεινός χαρακτήρας. Πρόκειται για ένα διπολικό άτομο και για τις ανάγκες του ρόλου συμβουλεύτηκα ψυχιάτρους και έκανα μια προσωπική έρευνα μαζί με τον σκηνοθέτη και τους σεναριογράφους με σκοπό να βγάλω εις πέρας τον συγκεκριμένο ρόλο που έχει αρκετές απαιτήσεις».\nΗ Ταμίλα Κουλίεβα, η οποία υποδύεται την Όλγα την μητέρα της Άννας στην νέα σειρά του MEGA είπε πως: «Οι χαρακτήρες της σειράς είναι τόσο σύνθετοι, ανθρώπινοι και ζωντανοί. Όλοι οι χαρακτήρες θα μπορούσε να είναι εν δυνάμει οι υπεύθυνοι της εξαφάνισης της Άννας. Η Όλγα, ο ρόλος που υποδύομαι είναι μια δυναμική γυναίκα και μια μάνα που κρατάει την οικογένεια». Ο Γιάννης Τσορτέκης που υποδύεται τον σύζυγο της Όλγας και πατέρα της Άννας, είπε το εξής: «Ο Σάββας είναι ένας ήρωας με θετικό πρόσημο σε αυτή την ιστορία».\nΤέλος η Χαρά Μάτα Γιαννάτου αποκάλυψε πως η Σμαρώ, η ηρωίδα που ενσαρκώνει στην σειρά είναι μια αρκετά δυναμική γυναίκα, η οποία είναι υπαστυνόμος στο Μεσολόγγι και στο παρελθόν διατηρούσε και σχέση με τον Χρήστο, τον οποίο υποδύεται ο Γιώργος Παπαγεωργίου. Αυτά μεταξύ άλλων αποκάλυψαν οι πρωταγωνιστές της Σκοτεινής Θάλασσας στην κάμερα της εκπομπής Πάμε Δανάη η οποία βρέθηκε στα γυρίσματα της σειράς.\nΣκοτεινή Θάλασσα: Ρεσιτάλ ερμηνείας, σασπένς και αγωνία στο πρώτο επεισόδιο\nΣκοτεινή Θάλασσα: Απόσπασμα από το πρώτο επεισόδιο (Video)\nΠΡΟΗΓΟΥΜΕΝΟ ΑΡΘΡΟΣασμός: Η Καλλιόπη φοβάται για την αποκάλυψη της αλήθειας\nΕΠΟΜΕΝΟ ΑΡΘΡΟSurvivor – Γιώργος Κατσαούνης: Βιογραφικό και Instagram του Greek Lover


*** ΞΕΝΟΔΟΧΕΊΑ MEDEA, ΜΌΣΧΑ ***\nΤο ήσυχο Medea Hotel Moscow προσφέρει όμορφα δωμάτια στην καρδιά της Μόσχας.\nΑυτό το ξενοδοχείο είναι ιδανικά τοποθετημένο σε σε ήσυχη περιοχή,1.6 χλμ από Κρατικό Μουσείο Καλών Τεχνών Pushkin, State Historical Museum και Maly Theatre. Το Medea Hotel Moscow βρίσκεται επίσης κοντά σε Οπλοστάσιο (Oruzheynaya Palata), Κόκκινη Πλατεία και Κρεμλίνο.\nΤο ξενοδοχείο βρίσκεται κοντά σε γκαλερί και καθεδρικό.\nΤο ξενοδοχείο προσφέρει 20 δωμάτια. Όλα διαθέτουν μίνι μπαρ, ανεξάρτητη ρύθμιση κλιματισμού, θυρίδα ασφαλείας για λάπτοπ, ιδιωτικό μπαλκόνι και Wi-Fi. Οι επισκέπτες μπορούν να χρησιμοποιούν παγομηχανή, ψυγείο και παροχές για καφέ και τσάι που έχει το κάθε δωμάτιο.\nΤο πρωί σερβίρεται πρωινό με μπουφέ στο εστιατόριο. Το εστιατόριο προσφέρει ελαφριά πιάτα της διεθνούς κουζίνας και ήρεμη ατμόσφαιρα. Στο μοντέρνο λόμπι μπαρ οι επισκέπτες θα απολαύσουν ποικιλία από καφέ.\nΟ πλησιέστερος σταθμός του μετρό είναι ο Novokuznetskaya, που απέχει 100 μέτρα από το ξενοδοχείο. Απέχει 30 λεπτά με αυτοκίνητο από το αεροδρόμιιο Vnukovo.\nΤο Medea Hotel Moscow διαθέτει σύνδεση internet, επιχειρηματικό κέντρο και φωτοτυπικό για επαγγελματικές ανάγκες και προσφέρει στεγνοκαθαριστήριο, 24ωρη ρεσεψιόν και υπηρεσία σιδερώματος.\nΤο ξενοδοχείο παρέχει υπηρεσία φύλαξης παιδιών και κούνιες για παιδιά. Το ξενοδοχείο προσφέρει μαθήματα φίτνες και γυμναστήριο, όλα διαθέσιμα στο γυμναστήριο.\nMoscow City Golden Apple Novotel Moscow Centre Peking In Time Hotel Moscow Intercontinental Moscow Tverskaya Hotel Antis House Uninn Moscow Aviator Hotel Moscow Voznesensky Hotel Moscow Mokba Design Hotel Moscow Inndays Southern Butovo Moscow Mini Hotel Chistoprudniy Moscow Voskhod Hotel Moscow Moscow River Hostel Apple Hostel Moscow Funny Dolphins Apartments Taganskaya Moscow Apartamenty Na Grokholskom Pereulke 10 Apartment Moscow\nLasa Heights Ξενοδοχείο, Πάφος: ιστοσελίδα; Alhambra Ξενοδοχείο, Γρανάδα: ιστοσελίδα; Venus Beach Ξενοδοχείο, Πάφος: ιστοσελίδα; ξενοδοχείο αλόη Ξενοδοχείο, Πάφος: ιστοσελίδα; Star Θέρετρο, Σιντέ: ιστοσελίδα; Willard Intercontinental Ξενοδοχείο, Ουάσινγκτον: ιστοσελίδα; Ascos Coral Beach Ξενοδοχείο, Πάφος: ιστοσελίδα; Cyprotel Cypria Bay Ξενοδοχείο, Πάφος: ιστοσελίδα; Ambassador Ξενοδοχείο, Φραγκφούρτη: ιστοσελίδα; Juan Miguel Ξενοδοχείο, Γρανάδα: ιστοσελίδα; Concorde Ξενοδοχείο, Φραγκφούρτη: ιστοσελίδα; Jaguar Ξενοδοχείο, Φραγκφούρτη: ιστοσελίδα; Miramar Ξενοδοχείο, Φραγκφούρτη: ιστοσελίδα; Luxor Ξενοδοχείο, Φραγκφούρτη: ιστοσελίδα; Aeroporto Othon Ξενοδοχείο, Ρίο ντε Τζανέιρο: ιστοσελίδα; El Pueblo Tamlelt Ξενοδοχείο, Αγκαντίρ: ιστοσελίδα; Hotel B&B Valencia Ξενοδοχείο, Βαλένθια: ιστοσελίδα; Onemli Ξενοδοχείο, Σιντέ: ιστοσελίδα; Ocean Spa Ξενοδοχείο, Κανκούν: ιστοσελίδα; Carna Garden Ξενοδοχείο, Σιντέ: ιστοσελίδα; Palazzo Trevi Charming House Bed and Breakfast, Bologna: ιστοσελίδα; Lucky Ξενοδοχείο, Πόλη Χο Τσι Μινχ: ιστοσελίδα; Ana Clark Bed and Breakfast, Ρίο ντε Τζανέιρο: ιστοσελίδα; Hoang Phuong Ξενοδοχείο, Πόλη Χο Τσι Μινχ: ιστοσελίδα; Casas De Santa Cruz Ξενοδοχείο, Σεβίλλη: ιστοσελίδα; Gr Solaris Ξενοδοχείο, Κανκούν: ιστοσελίδα; Everest Park Ξενοδοχείο, Ρίο ντε Τζανέιρο: ιστοσελίδα; Sweet Park Ξενοδοχείο, Σιντέ: ιστοσελίδα; Hospes Las Casas Del Rey De Baeza - Ξενοδοχείο, Σεβίλλη: ιστοσελίδα; Spring House Ξενοδοχείο, Πόλη Χο Τσι Μινχ: ιστοσελίδα;\nHotelsriodejaneiro.org Hotelefrankfurt.net Hotels-washington-usa.com Cancun-hotels.org Sidehotels.org Hotelsinpaphos.net Hotels-agadir.com Ho-chi-minh-city-hotels.com


Έσπειραν μίσος και θα… θερίσουν τη συντριβή τους! | Το Χρήμα\nΑρχική » Απόψεις » Έσπειραν μίσος και θα… θερίσουν τη συντριβή τους!\nΤη στιγμή της μεγαλύτερης ίσως τραγωδίας εν καιρώ ειρήνης εξακολουθούν να παραμένουν αμετανόητοι. Οι σημερινοί κυβερνώντες προσπαθούν με τα ψέματα, την προπαγάνδα και τα έμμισθα όργανα τους να περιορίσουν το εύρος της οργής που θα ακολουθήσει μόλις ολοκληρωθεί το σκηνικό της τραγωδίας. Μόλις μάθουμε το κόστος σε ανθρώπινες ζωές. Αυτό που θα λειτουργήσει ως “πυρηνική βόμβα” στο καθημερινό οικονομικό κόστος που πληρώνουν και θα πληρώνουν για δεκαετίες οι πολίτες αυτής της χώρας για τις… μαγκιές των ΣΥΡΙΖΑ-ΑΝΕΛ το 2015.\nΤα σόου και οι αφορισμοί της… κλιματικής αλλαγής, της άναρχης δόμησης και του… κακού μας του καιρού, δεν πρόκειται να βάλουν φρένο στην οργή των πολιτών. Όσοι εξακολουθούν να τους υποστηρίζουν είναι πραγματικά συνένοχοι σε ένα συμμετρικό έγκλημα που συντελείται εις βάρος της χώρας μας σε πολλά επίπεδα. Ειδικότερα:\n1. Σε οικονομικό επίπεδο, μας αφήνουν μια άμεση και έμμεση ζημία ύψους 400 δισ. ευρώ έως το 2060.\n2. Σε θεσμικό επίπεδο μας αφήνουν ένα κράτος όπου η Δικαιοσύνη λειτουργεί επιλεκτικά σε κρίσιμα θέματα.\n3. Σε διοικητικό επίπεδο αφήνουν ένα κράτος το οποίο ίσα που παραμένει όρθιο γιατί λειτουργεί μια κάποιους στοιχειώδεις αυτοματισμούς, οι οποίοι διαμορφώθηκαν κυρίως κατά το παρελθόν. Ενίοτε, από την αβελτηρία του κράτους των ΣΥΡΙΖΑΝΕΛ, μπορεί να χάνουν τη ζωή τους και μερικές δεκάδες συμπολίτες μας σε πυρκαγιές και πλημμύρες. Ας πρόσεχαν, όπως θα έλεγε και ο Πάνος Καμμένος!\n4. Σε αξιακό επίπεδο εκπροσωπούν ό,τι πιο χυδαίο πέρασε ποτέ από την πολιτική ζωή του τόπου.\n5. Σε εκπαιδευτικό επίπεδο διαλύουν τις δομές.\n6. Σε πολιτισμικό επίπεδο συντηρούν ό,τι πιο οπισθοδρομικό μπορεί να συλλάβει η ανθρώπινη φύση.\n7. Σε θέματα ασφάλειας και έννομης τάξης εξακολουθούν να κάνουν αβάντες σε τρομοκράτες και αποφυλακίζουν εγκληματίες.\n8. Σε θέμα εθνικής ασφάλειας προτάσσουν το μίσος κατά των… φασιστών που ανησυχούν για το αύριο των οικογενειών τους σε μια κοινωνία που αισθάνεται απειλούμενη από τις ορδές ανεξέλεγκτων αλλοδαπών.\nΟι σημερινοί συγκυβερνώντες ανδρώθηκαν μέσα από τον διχασμό και το μίσος που καλλιέργησαν στους πολίτες. Και δυστυχώς, το 2015 ένα σημαντικό τμήμα του εκλογικού σώματος είτε την… πάτησε, είτε ευθυγραμμίστηκε συνειδητά κουβαλώντας πλέον στο θυμικό και το DNA του ό,τι πιο παρασιτικό και χυδαίο δίδαξαν και διδάσκουν οι σημερινοί συγκυβερνήτες Τσίπρας και Καμμένος. Ό,τι έσπειραν στο παρελθόν, θα το θερίσουν τώρα. Μόνο που η ανικανότητα και η ασχετοσύνη τους στοιχίζει και σε ανθρώπινες ζωές. Ό,τι πιο χυδαίο υποστήριξαν θα το εισπράξουν στο πολλαπλάσιο. Ό,τι πιο νοσηρό καλλιέργησαν θα το… λουστούν μέχρι τέλους.\nΟι ΣΥΡΙΖΑΝΕΛ υπάρχουν λόγω του τυχοδιωκτισμού τους και της παρασιτικής νοοτροπίας που καλλιέργησαν σ΄ ένα σημαντικό τμήμα του πληθυσμού. Διαλύουν οικονομικά, ακρωτηριάζουν εθνικά. Θα αφήσουν μια Ελλάδα χρεοκοπημένη με πολίτες που θα αισθάνονται φόβο για τους εγκληματίες που τους επιτίθενται, ή για τις φωτιές και τις πλημμύρες που εκδηλώνονται. Και μέσα σε όλα αυτά θα… επουλώνουν τις πληγές μοιράζοντας μερικά επιδόματα ή διορισμό στο Δημόσιο, αν έχεις χάσει ολόκληρη την οικογένεια σου σε μια πυρκαγιά. Αντί να διαμορφώσουν τις συνθήκες ανάδειξης της δημιουργικότητας των περισσότερων Ελλήνων, συμβιβάζονται με την προστασία των λίγων που είναι εκπαιδευμένοι να ζουν παρασιτικά. Δείχνουν κοινωνική ευαισθησία μοιράζοντας ψιχία και κατηγορούν για αναλγησία όσους ενδιαφέρονται για να υπάρχουν επενδύσεις, δουλειές, εισοδήματα, αξιοπρέπεια.\nΤο σημερινό συνονθύλευμα των ΣΥΡΙΖΑ-ΑΝΕΛ προκαλεί την ιστορικά μεγαλύτερη και πλέον πολυεπίπεδη ζημία στη χώρα και στο Έθνος. Όμως, δεν ιδρώνει το αυτί τους. Δεν θεωρούν ότι χρειάζεται σήμερα να λειτουργείς με φιλότιμο και μπέσα. Όποιοι τους ψήφισαν τους ψήφισαν και πλέον μετά την απομάκρυνση από την κάλπη, ουδέν λάθος αναγνωρίζεται! Στις επόμενες εκλογές οι Έλληνες πολίτες καλούνται να αποκηρύξουν τον ΣΥΡΙΖΑΝΕΛισμό και να κάνουν στροφή προς τη λογική και τον ρεαλισμό. Ταυτόχρονα, καλούνται να αποδοκιμάσουν εμπράκτως αυτούς που διέπραξαν το μεγαλύτερο ολίσθημα επιχειρώντας να διχάσουν τον λαό και να τον… δηλητηριάσουν με μίσος.\nΗ συντριβή των ΣΥΡΙΖΑΝΕΛ πρέπει να είναι ανάλογη του μίσους και του διχασμού που καλλιέργησαν. Δεν υπάρχει άλλος τρόπος για να πάμε παραπέρα. Η διαιώνιση της νοοτροπίας και της αντίληψης του ΣΥΡΙΖΑΝΕΛισμού είναι η συστατική ουσία για τη διάλυση μας. Αν αυτό επιθυμούμε πρέπει να εισπράξουμε χωρίς αντίδραση τα επίχειρα. Δεν μπορεί να γίνει διαφορετικά. Τα ψέματα τελείωσαν και η ώρα της ευθύνης των πολιτών πλησιάζει. Η ετυμηγορία των πολιτών θα καταγραφεί στην κάλπη. Δεν υπάρχουν “ναι μεν, αλλά…”. Το… πείραμα του 2015 ήταν καταστροφικό. Όσοι παραμένουν αμετανόητοι υποστηρικτές των σημερινών ξεδιάντροπων τύπων πρέπει να γνωρίζουν ότι είναι συμβιβασμένοι με τον παρασιτισμό, τον τυχοδιωκτισμό, το βόλεμα και την απάτη. Η χώρα δεν φταίει σε τίποτα για να πληρώνει τις ανόητες επιλογές κάποιων…


ΕΠΑΘΕ ΧΙΤΛΕΡ Ο ΣΟΥΛΤΑΝΟΣ... ΕΡΝΤΟΓΑΝ: ΠΕΡΙΜΕΝΩ ΟΤΙ Η ΒΟΥΛΗ ΘΑ ΕΠΑΝΑΦΕΡΕΙ ΤΗ ΘΑΝΑΤΙΚΗ ΠΟΙΝΗ ΜΕΤΑ ΤΟ ΔΗΜΟΨΗΦΙΣΜΑ | Εφημερίδα "Στόχος" - Stoxos newspaper\nΣάββατο, Μαρτίου 18, 2017\nΕΠΑΘΕ ΧΙΤΛΕΡ Ο ΣΟΥΛΤΑΝΟΣ... ΕΡΝΤΟΓΑΝ: ΠΕΡΙΜΕΝΩ ΟΤΙ Η ΒΟΥΛΗ ΘΑ ΕΠΑΝΑΦΕΡΕΙ ΤΗ ΘΑΝΑΤΙΚΗ ΠΟΙΝΗ ΜΕΤΑ ΤΟ ΔΗΜΟΨΗΦΙΣΜΑ\nΣΤΟΧΟΣ - 18 Μαρτίου - 0\n«Δεν είναι σημαντικό τι λένε ο Τζορτζ και ο Χανς. Αυτό που είναι σημαντικό για μένα είναι τι λέει ο λαός και ο νόμος» είπε ο Τούρκος πρόεδρος απαντώντας σε ευρωπαίους αξιωματούχους που έχουν προειδοποιήσει με διακοπή των ενταξιακών συνομιλιών\nΤην προσδοκία του ότι η τουρκική βουλή μετά το δημοψήφισμα της 16ης Απριλίου μέσω του οποίου σχεδιάζει την επέκταση των εξουσιών, θα επαναφέρει τη θανατική ποινή εξέφρασε ο Ρετζέπ Ταγίπ Ερντογάν σε ομιλία του στο Τσανακαλέ.\nΥπενθυμίζεται ότι η Τουρκία είχε καταργήσει τη θανατική ποινή το 2004 στα πλαίσια των προσπαθειών της να ενταχθεί στην Ευρωπαϊκή Ένωση, πράγμα που σημαίνει ότι αν υπάρξει επαναφορά της εσχάτης των ποινών τότε η «πόρτα» της ΕΕ για την Άγκυρα θα κλείσει οριστικά.\n«Οι οικογένειες των μαρτύρων, οι ήρωες (σ.σ. του αποτυχημένου πραξικοπήματος της 15η Ιουλίου) δεν χρειάζεται να ανησυχούν. Πιστεύω ότι Θεού θέλοντος μετά τις 16 Απριλίου θα γίνει ό,τι είναι απαραίτητο για την απαίτηση σας για επιστροφή της θανατικής ποινής» είπε χαρακτηριστικά ο Τούρκος πρόεδρος.\nΠρόσθεσε, δε, ότι «όσον αφορά εμένα θα υπογράψω την εντολή χωρίς δισταγμό», καθώς αν ψηφιστεί η σχετική διάταξη τότε το νομοσχέδιο θα πρέπει να υπογραφεί από τον πρόεδρο της χώρας.\nΑπαντώντας, μάλιστα, σε όσα κατά καιρούς έχουν διαμηνύσει ευρωπαίοι αξιωματούχοι για διακοπή των ενταξιακών συνομιλιών ο Ερντογάν είπε ότι «δεν είναι σημαντικό τι λένε ο Τζορτζ και ο Χανς. Αυτό που είναι σημαντικό για μένα είναι τι λέει ο λαός και ο νόμος».\nΒΟΜΒΑ ΓΙΑ ΤΗΝ ΜΑΚΕΔΟΝΙΑ ΑΠΟ ΤΟΝ ΚΥΡΙΑΚΟ ΠΑΠΑΔΟΠΟΥΛΟ...!! ΞΕΦΤΙΛΙΖΕΙ ΤΟΥΣ ΓΥΦΤΟΣΚΟΠΙΑΝΟΥΣ Ο ΕΛΛΗΝΟΨΥΧΟΣ ΔΙΕΘΝΗΣ...!!!\nΘα γίνει σεισμός,θα γίνει χαλασμός... Οι απόστρατοι αποφάσισαν κινητοποίηση και συμμετοχή στο συλλαλητήριο της Θεσσαλονίκης για την Μακεδονία...!!!\nΞΕΣΚΙΣΕ ΤΟΝ ΜΠΟΥΤΑΡΗ Ο ΑΝΤΙΠΡΟΕΔΡΟΣ ΤΗΣ ΠΑΜΜΑΚΕΔΟΝΙΚΗΣ ΑΜΕΡΙΚΗΣ... «ΝΑ ΚΑΤΑΛΑΒΕΙ ΟΤΙ ΕΙΝΑΙ ΔΗΜΑΡΧΟΣ ΤΗΣ ΠΡΩΤΕΥΟΥΣΑΣ ΤΗΣ ΜΑΚΕΔΟΝΙΑΣ ΚΑΙ ΟΧΙ ΕΚΠΡΟΣΩΠΟΣ ΤΩΝ ΣΚΟΠΙΑΝΩΝ» - ΒΙΝΤΕΟ\nΑΠΙΣΤΕΥΤΕΣ ΕΙΚΟΝΕΣ: Άνοιξε η γη και κατάπιε το δρόμο στη Μαγνησία!\nΜΗΝ ΑΦΗΣΕΤΕ ΓΩΝΙΑ ΤΟΥ ΙΝΤΕΡΝΕΤ ΠΟΥ ΝΑ ΜΗΝ ΤΟΝ ΚΑΝΕΤΕ ΡΟΜΠΑ... ΔΙΑΔΩΣΤΕ... ΑΥΤΗ Η ΛΟΥΓΚΡΑ ΠΟΥ ΑΣΕΛΓΟΥΣΕ ΣΕ ΑΝΗΛΙΚΑ ΠΑΙΔΑΚΙΑ ΜΠΟΡΕΙ ΝΑ ΕΧΕΙ ΚΙ ΑΛΛΑ ΘΥΜΑΤΑ ΠΟΥ ΔΕΝ ΤΑ ΓΝΩΡΙΖΕΙ ΑΚΟΜΗ Η ΑΣΤΥΝΟΜΙΑ...\nΤΩΡΑ... ΔΥΟ ΠΡΟΣΑΓΩΓΕΣ... Για την επίθεση στον Μπουτάρη... Αστυνομική επιχείρηση στην Θεσσαλονίκη για την σύλληψη δυό ακόμη «ταυτοποιημένων»...\nΤουλάχιστον δύο άτομα έχει ταυτοποιήσει ΚΑΙ ΠΡΟΣΑΓΑΓΕΙ η Αστυνομία, από την χθεσινή επίθεση στον Μπουτάρη. Σύμφωνα με πληροφορίες του...


Άγριες Μέλισσες - Επόμενα επεισόδια: Ο Ακύλας δέχεται το ισχυρότερο χτύπημα - Η απόπειρα δολοφονίας θα φέρει τα πάνω κάτω | Έθνος\n| Τηλεόραση | 06.12.2021 04:24\nΆγριες Μέλισσες - Επόμενα επεισόδια: Ο Ακύλας δέχεται το ισχυρότερο χτύπημα - Η απόπειρα δολοφονίας θα φέρει τα πάνω κάτω\nOι «Άγριες Μέλισσες» έρχονται και αυτή την εβδομάδα (6-9/12) με επεισόδια που θα φέρουν νέα δεινά για τους ήρωες της σειράς. Ό,τι είδαμε, ό,τι ακούσαμε, ό,τι μας άγγιξε δεν ήταν παρά μόνο η αρχή. Ο τρίτος κύκλος της τηλεοπτικής σειράς του ΑΝΤ1 έκανε πρεμιέρα και τα γεγονότα της δικτατορίας ήρθαν ν' αλλάξουν τα πάντα στις ζωές των ηρώων. Οι αδελφές Σταμίρη για άλλη μία φορά κλονίζονται από τις εξελίξεις που ξεπερνούν κάθε προσδοκία.\nΟ Ακύλας θα δεχθεί το ισχυρότερο χτύπημα\nΔευτέρα 6/12. Ο Ζάχος είναι αποφασισμένος ν’ ανακαλύψει τον λόγο που δόθηκε η εντολή δολοφονίας του Ορφανίδη και των συντρόφων του. Η συνάντηση του μ’ έναν ισχυρό άντρα του καθεστώτος μπορεί να τον οδηγήσει στη πολυπόθητη αλήθεια. Η Ασημίνα ενημερώνει τον Πέτρο για την απόφαση που πήρε με τον Νικηφόρο να κρατήσουν μακριά τις νέες τους σχέσεις απ’ τον Σέργιο. Τι αντίκτυπο όμως θα έχει αυτό στον δεσμό τους;\nΤο Στρατοδικείο του Λάμπρου ξεκινά\nΤρίτη 7/12. Το Στρατοδικείο του Λάμπρου ξεκινά με την κατάθεση των μελών του ΕΑΚ Ασβεστά και Τουβάκη που τον παρουσιάζουν ως υπαρχηγό της οργάνωσης. Η Ελένη απελπισμένη βασίζει τις ελπίδες της στο Ζάχο που τη διαβεβαιώνει πως θα συνεχίσει να το ψάχνει. Δεν μπορεί όμως να κρυφτεί απ’ τη Μάρω που καταλαβαίνει πως ο γιος της έχει ακόμα συναισθήματα για την Ελένη. Ο Ακύλας δίνει την αρχηγία των Αβάντων στον Μελέτη ενώ υποψιάζεται πως ο Δούκας είναι ο εραστής της γυναίκας του. Θα βρεθεί όμως μπροστά σε μια μεγάλη έκπληξη!\nΟι εξελίξεις για τον Λευτέρη προμηνύονται καταστροφικές\nΤετάρτη 8/12. Ο Νικηφόρος αρνείται την πρόταση του Μόρτζου αλλά ο Κωνσταντής και η Πηνελόπη προσπαθούν να τον πείσουν να ξαναγυρίσει στη Νομαρχία. Ο Θανάσης συνεχίζει να προκαλεί προβλήματα στον Τόλλια με τις αποφάσεις του. Την ίδια ώρα ο Ακύλας παίρνει τις δικές του αποφάσεις για το μέλλον του κοινοτάρχη αλλά και του γιου του. Οι εξελίξεις για τον Λευτέρη προμηνύονται καταστροφικές.\nΗ Ελένη συλλαμβάνεται - Μια απόπειρα αυτοκτονίας θα ταράξει τα νερά με απρόβλεπτες συνέπειες\nΠέμπτη 9/12. Η κατάσταση στο δικαστήριο βγαίνει εκτός ελέγχου μετά τις αποκαλύψεις της Ελένης και διατάζεται η σύλληψη της. Ο Σαράφης καταφέρνει να βρει μια λύση που θα μπορούσε να τη σώσει. Θα καταφέρουν να την πείσουν ή θα έχει τη μοίρα του Λάμπρου; Ο Ακύλας και ο Λευτέρης θα έχουν μια αναμέτρηση με ολέθρια αποτελέσματα. Ο Κωνσταντής αποφασίζει να προχωρήσει ένα βήμα μπροστά τη σχέση του με τη Δρόσω. Εκείνη όμως θα τον ακολουθήσει;\nΑργύρης Πανταζάρας: Ποιες γυναίκες δεν έχουν καμία τύχη μαζί του και οι «Άγριες μέλισσες»


Είναι επίσημη αργία του ελληνικού κράτους και έτσι τα περισσότερα καταστήματα είναι κλειστά. Όμως, αυτό δεν σημαίνει πως θα πρέπει να στερηθούμε τα απαραίτητα, ειδικά αυτήν την ημέρα που αρκετοί από εμάς θα ετοιμάσουν το οικογενειακό τραπέζι και μπορεί να διαπιστώσουν πως τους λείπει κάτι σημαντικό για να είναι όλα άψογα!\nΤι κάνουμε, λοιπόν, σε αυτήν την περίπτωση; Εάν μας λείπει για παράδειγμα ρύζι για το φαγητό ή λάδι για το μαγείρεμα ή ακόμα και μια εξάδα Coca-cola για συνοδευτικό; Η λύση είναι εύκολη: έχουμε τον από μηχανάκι θεό που μας σώζει.\nΜπαίνουμε στο www.ekioskys.gr ή κατεβάζουμε το ekioskys app από το Play ή το App store και επιλέγουμε ανάμεσα σε περισσότερα από 2000 προϊόντα για κάθε ανάγκη και 150 προσφορές, ώστε να περάσουμε με πληρότητα την Εθνική μας γιορτή!\nΦέτος λοιπόν την 28η Οκτωβρίου λέμε ΟΧΙ στο άδειο ντουλάπι, ΝΑΙ στο eKiosky’s. Παραγγέλνουμε όλη μέρα, από τις 8:30 το πρωί έως και τις 10:30 το βράδυ και τα ψώνια μας έρχονται με άμεση και δωρεάν παράδοση στην πόρτα μας. Χρόνια μας πολλά!


Πρωτόκολλο Συνεργασίας του ΕΒΕΑ για στελέχη επιχειρήσεων - Newpost.gr\nΠρωτόκολλο Συνεργασίας του ΕΒΕΑ για ερευνητικά θέματα και στελέχη επιχειρήσεων\nΠρωτόκολλο Συνεργασίας του Εμπορικού και Βιομηχανικού Επιμελητηρίου Αθηνών (ΕΒΕΑ) με το Τμήμα Πολιτικής Επιστήμης και Διεθνών Σχέσεων του Πανεπιστημίου Πελοποννήσου υπέγραψαν ο πρόεδρος του ΕΒΕΑ κ. Κωνσταντίνος Μίχαλος και ο πρόεδρος του τμήματος, Καθηγητής Παντελής Σκλιάς.\nΔημοσίευση 2 Ιουνίου 2016, 15:29 / Ανανεώθηκε 2 Ιουνίου 2016, 18:30\nΑντικείμενο του Πρωτοκόλλου αποτελεί η συνεργασία των δύο συμβαλλόμενων μερών σε ερευνητικά θέματα, και ειδικότερα η παροχή εξειδικευμένων γνώσεων σε στελέχη του Ε.Β.Ε.Α. και σε στελέχη επιχειρήσεων που είναι μέλη του Ε.Β.Ε.Α., μέσω της φοίτησή τους στο Πρόγραμμα Μεταπτυχιακών Σπουδών «Παγκόσμια Πολιτική Οικονομία» του Τμήματος Πολιτικής Επιστήμης και Διεθνών Σχέσεων.\nΤο πρόγραμμα υλοποιείται από κοινού με το Τμήμα Οικονομικής και Χρηματοοικονομικής Επιστήμης του Πανεπιστημίου Νεάπολις Πάφου και σε συνεργασία με το American University of United Arab Emirates.\nΜέσω της υλοποίησης του Πρωτοκόλλου επιτυγχάνεται εξοικείωση των στελεχών του Ε.Β.Ε.Α. και των στελεχών επιχειρήσεων που είναι μέλη του με τα πιο σύγχρονα μεθοδολογικά εργαλεία και με τις πιο πρόσφατες εξελίξεις της διεθνούς επιχειρηματικότητας, καθώς και η εν γένει κατάρτιση των εν λόγω στελεχών και των δύο κατηγοριών με σκοπό την ενίσχυση του εξωστρεφούς χαρακτήρα των δραστηριοτήτων των φορέων και των επιχειρήσεων όπου εργάζονται.\nΔημιουργείται επίσης το συμβατικό πλαίσιο για την από κοινού διοργάνωση επιστημονικών συνεδρίων, ημερίδων και διαλέξεων σε θέματα συναφή με τις επιδιώξεις και τα ενδιαφέρονται του Πανεπιστημίου Πελοποννήσου και του Ε.Β.Ε.Α. Σημειώνεται ότι βάσει του Πρωτοκόλλου προβλέπονται σημαντικές εκπτώσεις στα δίδακτρα που θα καταβάλλουν για την παρακολούθηση του Μεταπτυχιακού Προγράμματος τα στελέχη επιχειρήσεων που είναι μέλη του Ε.Β.Ε.Α.\nΑμέσως μετά την ολοκλήρωση της τελετής της υπογραφής, οι κ. Μίχαλος και Σκλιάς εξέφρασαν την ικανοποίησή τους, επισημαίνοντας τη μεγάλη σημασία της προς την κατεύθυνση της διασύνδεσης της επιστημονικής γνώσης με την πρακτική εφαρμογή της από τον επιχειρηματικό κόσμο.\nΕΒΕΑ ΚΩΝΣΤΑΝΤΙΝΟΣ ΜΙΧΑΛΟΣ


Τέλη του 2013 κυκλοφόρησε από τις εκδόσεις Λιβάνη ένα βιβλίο πρωτότυπο κι άκρως ανατρεπτικό, το “Χωρίς Σκηνή“, που έκανε τη διαφορά. Η Λίλλυ Σπαντιδάκη, αυθεντική, προσηνής και πολλά υποσχόμενη, μας συστήνει την ξεχωριστή ηρωίδα της και το θαυμαστό κόσμο του χορού!\nΑ: Σίγουρα. Ο Έρικ και η Ζιλιέτ από νωρίς συναισθάνθηκαν τη διαφορετικότητά τους. Έπρεπε όμως να αγωνιστούν σκληρά για να την “επιβάλλουν”. Σε αυτό μοιάζουν!\nΑ: Αυτό ήταν το πιο δύσκολο κομμάτι απ’όλα! Το πιο δύσκολο πραγματικά, γιατί εξαιτίας της ιδιαιτερότητας της Ζιλιέτ, την οποία δεν μπορούμε να αποκαλύψουμε αυτή τη στιγμή, την πρώτη φορά που έγραψα αυτό το μυθιστόρημα, γιατί το αναθεώρησα και το διόρθωσα αρκετές φορές, ήταν ένας άδειος, κενός χαρακτήρας. Ήταν χάρτινη, δεν είχε κανένα υπόβαθρο από το φόβο μου μην αποκαλύψω το ο,τιδήποτε ή μη δώσω στον αναγνώστη να καταλάβει και του χαλάσω την ιστορία. Από ‘κει και πέρα άρχισα «να μπαίνω στα παπούτσια της», κι αυτό έγινε για τέσσερα χρόνια! Το διόρθωνα δηλαδή επί τέσσερα χρόνια έχοντας στο μυαλό μου τη σκέψη, “Αν ήσουν αυτός ο άνθρωπος τι θα έκανες; Αν ήσουν αυτός ο χαρακτήρας πώς θα αντιδρούσες ;”. Αφού «μάθαινα» πώς θα αντιδρούσα εγώ, μάθαινα και πώς θα αντιδρούσε η Ζιλιέτ.


All Is Photo: "Μες στην καλή χαρά": Φωτογραφίζοντας την ελπίδα\n"Μες στην καλή χαρά": Φωτογραφίζοντας την ελπίδα\nLumix (Photo credit: Michael Dales)\nH εκπομπή του Alpha «Μες στην καλή χαρά», αποδεικνύοντας ακόμα μία φορά την αγάπη της για την τέχνη και πάντα με αισιόδοξη διάθεση, αποφάσισε να διοργανώσει τη δημιουργία ενός φωτογραφικού διαγωνισμού με θέμα: «Φωτογραφίζοντας την ελπίδα».\nΗ εκπομπή, καλεί όλους τους φίλους και εραστές της φωτογραφίας να πειραματιστούν με τις φωτογραφικές τους μηχανές, να αφήσουν ελεύθερη τη φαντασία τους και να συμμετέχουν σε μία μεγάλη «φωτογραφική γιορτή» που έχει σκοπό να ενώσει τη δημιουργικότητα με την αισιόδοξη πλευρά της ζωής.\nΜικρά ή μεγάλα γεγονότα της καθημερινότητάς μας μπορούν όχι απλώς να «χωρέσουν» στο φωτογραφικό κλικ, αλλά να γίνουν φάροι αισιοδοξίας και ελπίδας.\nΤο «Μες στην καλή χαρά» θα δημιουργήσει ειδική σελίδα στο site της εκπομπής, όπου όλοι θα μπορούν να «ανεβάσουν» τις φωτογραφίες τους καθώς και να ψηφίσουν τις συμμετοχές των άλλων διαγωνιζόμενων. Έτσι ευελπιστούμε να γίνουμε συνοδοιπόροι στην αναζήτηση και προβολή της «ελπίδας».\nΜια κριτική επιτροπή, βραβευμένων και καταξιωμένων επαγγελματιών της φωτογραφικής τέχνης, θα επιλέγει με τη συμμετοχή του κοινού την καλύτερη φωτογραφία του μήνα. Η επιτροπή θα ανακοινωθεί το Σαββατοκύριακο 11 και 12 Μαΐου, όπως και οι τεχνικές λεπτομέρειες του διαγωνισμού.\nΤο βραβείο για την καλύτερη φωτογραφία του μήνα θα είναι ένα σετ Panasonic mirrorless Lumix GX1 με φακό 14-42ΜΜ και έναν φακό 12.5mm για φωτογραφήσεις και βιντεοσκοπήσεις 3D.\nΕλπίζουμε η πρωτοβουλία αυτή να δώσει τη δυνατότητα στην εκπομπή να «ταξιδέψει» ακόμα μακρύτερα τον φωτογραφικό διαγωνισμό, διοργανώνοντας και μία έκθεση φωτογραφίας με φιλανθρωπικό σκοπό.\nΒραβεία Sony World Photography Awards 2013, οι νι...\n«Ταξίδι» στη Λήμνο μέσα από τον φακό 70 φωτογράφων...\nΕκθεση για τη «φωτογράφο Άννα Βιχ» στο Ινστιτούτο ...\nΤα χρώματα και η κίνηση «ζωντάνεψαν» με την παρ...\nΑΠΙΣΤΕΥΤΕΣ Φωτογραφίες Βραβευμένες Με Poulitzer!\n«Terra Thrakia» στο Ιστορικό Μουσείο Αλεξανδρούπολ...\nΈκθεση PHOTOVISION από τις 5 έως τις 8 Απριλίου στ...\nΔυο Έλληνες κέρδισαν σε πανευρωπαϊκό διαγωνισμό φω...


Festival.edu.gr - Τα Σεμινάρια - Οι εισηγητές- Λεμπιδάκη Μαρία - My Gap Feel & Fill Festival by Skywalker.gr\nΕίναι πτυχιούχος ψυχολογίας και έχει πραγματοποιήσει μεταπτυχιακές σπουδές στη νευροψυχολογία και στην ψυχοπαθολογία. Επίσης, είναι κάτοχος μεταπτυχιακού διπλώματος στη Γνωσιακή Συμπεριφοριστική Ψυχοθεραπεία (CBT) κι έχει σημαντική κλινική εμπειρία στην ψυχοθεραπευτική αντιμετώπιση διαταραχών άγχους. Συνεργάζεται με ψυχολογικούς οργανισμούς και ενώσεις της ειδικότητάς της. Οι δημοσιεύσεις της και τα ερευνητικά ενδιαφέροντά της εστιάζονται στη μελέτη ψυχολογικών συμβάντων που εμφανίζονται ως συνέπεια πολιτισμικών/κοινωνικών φαινομένων: οικονομική κρίση, ανεργία, φτώχεια, πολυπολιτισμικότητα και κοινωνική ανισότητα. Στο πρόσφατο έργο της εντάσσεται η συνεργασία της με το Ι.Ι.Ε.Κ. ΕΝΩΣΗ στο Κέντρο Συμβουλευτικής και Επαγγελματικού Προσανατολισμού. Παράλληλα, υλοποιεί το πρόγραμμα (εξ’ αποστάσεως και δια ζώσης) Σύγχρονες πρακτικές διαχείρισης άγχους σε επαγγελματικούς και εκπαιδευτικούς χώρους.


Την Τετάρτη 5 Απριλίου 2017 επισκέφθηκαν το Ναυτικό Μουσείο Λιτοχώρου οι μαθητές και οι μαθήτριες του 13ου Δημοτικού σχολείου Κατερίνης, συνοδευόμενοι/ες από τους δασκάλους και τις δασκάλες τους. Εκεί ξεναγήθηκαν στα εκθέματα και μάθαν σχετικά με την ιστορία της ναυτιλίας από τον Πρόεδρο κύριο Τριανταφύλλου Ιωάννη και από τον Γενικό Γραμματέα κύριο Κοκράνη Αθανάσιο.\nΤην Παρασκευή 31 Μαρτίου 2017 επισκέφθηκαν το Ναυτικό Μουσείο Λιτοχώρου οι μαθητές και οι μαθήτριες του 1ου ΓΕΛ Χολαργού, συνοδευόμενοι/ες από τις δασκάλες και τους δασκάλους τους. Εκεί ξεναγήθηκαν στα εκθέματα και μάθαν σχετικά με την ιστορία της ναυτιλίας από τον Πρόεδρο κύριο Τριανταφύλλου Ιωάννη.\nΤην Τετάρτη 29 Μαρτίου 2017 επισκέφθηκαν το Ναυτικό Μουσείο Λιτοχώρου οι μαθητές και οι μαθήτριες του 7ου ΕΠΑΛ Λάρισας με το Ναυτιλιακού τομέα της ειδικότητας Πλοιάρχων Ε.Ν.. Εκεί ξεναγήθηκαν στα εκθέματα του Μουσείου και μάθαν σχετικά με την ιστορία της Ναυτιλίας από τον Πρόεδρο κύριο Τριανταφύλλου Ιωάννη και από τον Γενικό Γραμματέα κύριο Κοκράνη Αθανάσιο.\nΤην Τετάρτη 29 Μαρτίου 2017 επισκέφθηκαν το Ναυτικό Μουσείο Λιτοχώρου οι μαθητές και οι μαθήτριες του 9ου Δημοτικού σχολείου Κατερίνης, συνοδευόμενοι από τους δασκάλους τους. Εκεί ξεναγήθηκαν στα εκθέματα από τον Πρόεδρο κύριο Τριανταφύλλου Ιωάννη και από τον Γενικό Γραμματέα κύριο Κοκράνη Αθανάσιο.\nΞενάγηση Οικονομικής Επιτροπής Περιφέρειας Κεντρικής Μακεδονίας 28-3-2017\nΤην Τρίτη 28 Μαρτίου 2017 επισκέφθηκε το Ναυτικό Μουσείο Λιτοχώρου μέλη της Οικονομικής Επιτροπής της Περιφέρειας Κεντρικής Μακεδονίας. Εκεί ξεναγήθηκαν στα εκθέματα του Ναυτικού Μουσείου από τον Πρόεδρο κύριο Τριανταφύλλου Ιωάννη και από τον Γενικό Γραμματέα κύριο Κοκράνη Αθανάσιο.\nΞενάγηση Δημοτικού σχολείου Πλαταμώνα 28-3-2017\nΞενάγηση Συλλόγου Γυναικών Παλαιομονάστηρου Τρικάλων 21-3-2017\nΞενάγηση Ελληνικής Εταιρίας Παιδιατρικής Αιματολογίας Ογκολογίας Ελλάδος 18-3-2017


Γιώργος Τσαλμπούρης-Νίκος Χουγκάζ: Οι… γίγαντες της ελπίδας! - Basketworld.net\nΓιώργος Τσαλμπούρης-Νίκος Χουγκάζ: Οι… γίγαντες της ελπίδας!\nBasketworld.net > News > ΣΤΗΛΕΣ > Basketmen > Γιώργος Τσαλμπούρης-Νίκος Χουγκάζ: Οι… γίγαντες της ελπίδας!\nΟι περιπτώσεις του Γιώργου Τσαλμπούρη και του Νικ Χουγκάζ είναι κομβικής σημασίας για να υπάρξει μία πραγματική ανάκαμψη και επαναφορά της σωστής νοοτροπίας στο ελληνικό μπάσκετ.\nΟι αριθμοί… δεν λένε ψέματα. Ο γίγαντας των 217 εκατοστών Τσαλμπούρης παρά το μπόι του δεν είναι ένας κλασικός “δεινόσαυρος” ρακέτας. Πρόκειται απλά για έναν ντελικάτο φόργουορντ, ο οποίος παλεύει να βρει ισορροπίες με το τεράστιο σώμα του, έχοντας σαν μεγάλο του προσόν την ποιότητα. Στα 25 του, πλέον, αλίμονο αν τον θεωρούσαμε ταλέντο. Είναι άντρας, που απλά μαθαίνει και σκληραίνει. Ο Κατερινιώτης άσσος έχει και σοβαρές αδυναμίες. Του λείπει σαφώς η αθλητικότητα, αλλά σαφώς δημιουργεί τις συνθήκες με τα καλά του μπλοκ άουτ για να μαζεύουν “σκουπίδια” οι συμπαίκτες του. Η ουσία είναι πως η ομάδα του θα πρέπει να τον αφήσει να φάει μερικά… χαστούκια για να μάθει απ’ τα λάθη του και να φτάσει στο ταβάνι του. Σίγουρα μπορεί να παίξει σε υψηλό επίπεδο και όλα θα εξαρτηθούν από την εξέλιξη που θα έχει. Στον Απόλλωνα Πάτρας πραγματοποιεί εξαιρετικές εμφανίσεις φέτος και το μέλλον το ανήκει για να φτάσει σε μεγαλύτερο επίπεδο.\nΑπό την πλευρά του, ο Νικ Χουγκάζ ανήκει πλέον στο δυναμικό του Παναθηναϊκού κι εκεί θα φανεί πόσο ψηλά θα βάλει τον πήχη. Ο 21άχρονος φόργουορντ έχει σταθεροποιηθεί σε υψηλά επίπεδα, όπως απέδειξε η παρουσία του στον Ιωνικό. Μέσα από τα παιχνίδια και τις παραστάσεις ωρίμασε και “έχτισε” χαρακτήρα. Τα προσόντα του είναι εκκωφαντικά, όπως και το ταλέντο του, οπότε χρειάζεται απλά σωστή διαχείριση και να συνεχίσει να έχει “δίψα”.\nΤο τί μπορεί να κάνει ο νεαρός άσσος που βλέπει τον κόσμο από τα 2.08μ είναι προφανές. Και πρέπει τόσο αυτός, όσο και ο Τσαλμπούρης, αλλά και κάποια άλλα παιδιά να βρίσκονται στις κλήσεις της Εθνικής Ομάδας.


Καλημέρα 2021 με… σαρωτικό ανασχηματισμό από τον Κυριάκο Μητσοτάκη • Η Άποψη\nΑπό N. ΣΚ\t 03:12 - 01/01/2021 Τελευταία Ενημέρωση 11:17 - 02/01/2021\nΣαρωτικό ανασχηματισμό με εκλογικά χαρακτηριστικά θα κάνει τις πρώτες μέρες του 2021 ο Πρωθυπουργός Κυριάκος Μητσοτάκης. Η αλλαγή χρονιάς δεν ήταν… ίδια για πολλούς Υπουργούς που έχουν χάσει τον ύπνο τους και αναζητούν πληροφορίες για το κυβερνητικό τους μέλλον. Κι αυτό γιατί αυτοί που θα μείνουν εκτός νυμφώνος χάνουν ένα σημαντικό πλεονέκτημα στις επικείμενες εκλογές που για πολλούς-ανάλογα με τις συνθήκες που θα υπάρξουν στα μέτωπα της πανδημίας και της οικονομίας θα γίνουν το φθινόπωρο.\nΕφόσον αυτές είναι οι προθέσεις του Πρωθυπουργού, οδηγούμαστε ουσιαστικά σε εκλογικό ανασχηματισμό. Αυτό συνεπάγεται πως πέρα από το κριτήριο των ικανοτήτων και της αποτελεσματικότητας, θα μετρήσουν και άλλα στοιχεία στην τελική επιλογή, όπως η εκπροσώπηση όλων των Περιφερειών της χώρας στο Υπουργικό Συμβούλιο και η προτίμηση στα πολιτικά πρόσωπα από τους τεχνοκράτες. Πολιτικά πρόσωπα μάλιστα που θα προέρχονται από το κόμμα της Νέας Δημοκρατίας και όχι από άλλους χώρους, όπως κατά καιρούς είχε συζητηθεί με επιλογές τύπου Γιάννη Μανιάτη.\nΕξάλλου τα ανοίγματα έχουν γίνει, με τελευταίο την κυβερνητική επιλογή της πρώην υπουργού και ευρωπαίας επιτρόπου του ΠΑΣΟΚ Άννας Διαμαντοπούλου, που προτάθηκε για τη θέση του γενικού γραμματέα του ΟΟΣΑ.\nΟι προθέσεις του Κυριάκου Μητσοτάκη για «έξοδο» κορυφαίων υπουργών και μετακινήσεις κυβερνητικών στελεχών, έχουν δημιουργήσει δεδομένα επηρεασμού πολλών κυβερνητικών στελεχών που ασχολούνται πρωτίστως με το αν θα διασωθούν παρά με το έργο που τους έχει ανατεθεί. Το γεγονός αυτό λειτουργεί πιεστικά, ώστε ΑΜΕΣΑ ο πρωθυπουργός ν’ ανακοινώσει τις νέες επιλογές του, ώστε η κυβέρνηση να τρέξει και πάλι σε μια ιδιαίτερα δύσκολη περίοδο που δεν αντέχει κατεβασμένες ταχύτητες.\nΤις τελικές αποφάσεις του Κυριάκου Μητσοτάκη δεν τις γνωρίζουν ούτε οι άμεσοι συνεργάτες του, καθώς μέχρι την τελευταία στιγμή μπορεί να προκύψουν καραμπόλες και ανατροπές.\nΗ ονοματολογία μπορεί να κρατεί καλά, όμως δεν έχει νόημα η ανάδειξή της καθώς μπορεί να υπάρξουν εκπλήξεις. Υπουργοί όπως η Νίκη Κεραμέως στην Παιδεία και ο Χάρης Θεοχάρης στον Τουρισμό, θεωρείται βέβαιο πως δεν θα συνεχίσουν στα πόστα τους. Έντονα συζητείται ότι θ’ αλλάξει Υπουργείο ο Κωστής Χατζηδάκης, με το Παιδείας να είναι αυτό που είναι πιθανό να τον φιλοξενήσει.\nΗ επιστροφή της Όλγας Κεφαλογιάννη είναι δεδομένη, ενώ πολύ πιθανή είναι η χρησιμοποίηση σε Υπουργείο πρώτης γραμμής του Δημήτρη Αβραμόπουλου, ο οποίος θα επανακάμψει στην κεντρική πολιτική σκηνή. Η αξιοποίηση βουλευτών όπως ο Χρήστος Ταραντίλης, ο Σπήλιος Λιβανός, ο Κώστας Κατσαφάδος, οι τρεις διεθνολόγοι Δημήτρης Καιρίδης, Τάσος Χατζηβασιλείου και Άγγελος Συρίγος είναι προ των πυλών.\nΑκλόνητοι στα πόστα τους θα παραμείνουν οι πετυχημένοι Νίκος Δένδιας, Μιχάλης Χρυσοχοΐδης και Κυριάκος Πιερρακάκης.\nΤα ονόματα που… παίζουν είναι πολλά, ενώ αναμένεται και αύξηση του αριθμού των Υφυπουργών, προκειμένου να ικανοποιηθούν όλα τα διαμερίσματα της χώρας, αλλά και όλες οι τάσεις.\nΟ ανασχηματισμός είναι πιθανό ν’ ανακοινωθεί από τον ίδιο τον Πρωθυπουργό, και όχι από τον κυβερνητικό εκπρόσωπο Στέλιο Πέτσα, ο οποίος δύσκολα θα παραμείνει στο πόστο του, καθώς μπορεί να μετακινηθεί σε άλλο Υπουργείο(Εργασίας ή Τουρισμού), ή ν’ απομακρυνθεί. Ο Κυριάκος Μητσοτάκης θα το.. πάρει πάνω του κυρίως για να αιτιολογήσει και κάποιες ηχηρές απομακρύνσεις, πλέκοντας το εγκώμιο των αποχωρησάντων από την κυβέρνηση με χαρακτηριστικά τύπου πως ολοκλήρωσαν το έργο που τους είχε ανατεθεί.


Oργάνωση γευμάτων στο σπίτι μέσα στην πανδημία | Ευρωκλινική Αθηνών\nΑς είμαστε ειλικρινείς. Βασικό στοιχείο, ίσως και το πιο δύσκολο, μιας καλής και ισορροπημένης διατροφής είναι η οργάνωση και ο προγραμματισμός. Πολύς κόσμος παραπονιέται ότι δεν προλαβαίνει μέσα στην ημέρα του να οργανωθεί και αυτός είναι ο βασικός λόγος που μπορεί να εγκαταλείψει την διατροφική του προσπάθεια.\nΗ οργάνωση ξεκινάει από το σπίτι μας. Λόγω της πανδημίας, μεγάλο μέρος του πληθυσμού δουλεύει από το σπίτι. Ας το εκμεταλλευτούμε ώστε να οργανώσουμε καλύτερα τις επιλογές μας. Δείτε πως:\nΠόσες φορές κάνετε ένα διάλλειμα από την τηλεργασία και οδηγήστε απευθείας στο ντουλάπι της κουζίνας; Ξέρετε ότι ένα ακατάστατο ντουλάπι θα οδηγήσει και σε «κακή» επιλογή; Αυτό συμβαίνει γιατί όταν θέλουμε να τσιμπολογήσουμε, το πιο πιθανό είναι να πάρουμε αυτό που θα βρούμε πρώτο μπροστά μας. Η λύση είναι να βάλετε στο ντουλάπι σας μπροστά τις πιο υγιεινές και σωστές επιλογές, όπως τρόφιμα πλούσια σε φυτικές ίνες (π.χ. δημητριακά πρωινού, φρυγανιές κ.ά), ξηρούς καρπούς κ.λπ.\nΑν το ντουλάπι δεν έχει κάτι που να μας ικανοποιήσει, η επόμενη κίνηση είναι σίγουρα το ψυγείο! Φροντίστε λοιπόν το ψυγείο σας να περιέχει ποικιλία υγιεινών επιλογών ώστε αυτό να σας οδηγήσει και σε σωστή επιλογή. Ένα ψυγείο γεμάτο με ανθυγιεινές επιλογές σίγουρα δε θα σας βοηθήσει στην διαχείριση του βάρους σας. Να έχετε ποικιλία φρούτων και λαχανικών ανάλογα με την εποχικότητα, γαλακτοκομικά με χαμηλά λιπαρά ή με φυτικές στερόλες για την καλή λειτουργία της καρδιάς, προϊόντα ολικής άλεσης όπως ψωμί, ψάρια και άπαχα κρέατα.\nΜήπως από τότε που δουλεύετε από το σπίτι, έχει αυξηθεί το delivery; Αρχικά, οργανώστε μια λίστα για το σούπερ μαρκετ. Φρούτα, λαχανικά, προϊόντα ολικής αλέσεως, τρόφιμα με «καλά» λιπαρά και όχι κορεσμένα ή trans, ελαιόλαδο, ξηροί καρποί, ψάρια και άπαχο κρέας, πρέπει να βρίσκονται στην κορυφή της λίστας. Φροντίστε να μην πηγαίνετε στο σούπερ μάρκετ πεινασμένοι. Θα σας οδηγήσει σε λιγότερο καλές επιλογές, ακόμα και αν έχετε φτιάξει τη λίστα σας. Και μετά το σούπερ μάρκετ, μαγειρέψτε! Ανακαλύψτε συνταγές που θα σας αρέσουν και φτιάξτε τες για την υπόλοιπη οικογένεια.\nΕπίσης, και τα παιδιά λόγω της πανδημίας, έχουν τηλ-εκπαίδευση. Επομένως, αρκετές ώρες σε αδράνεια μπροστά στον υπολογιστή. Είναι γνωστό πως η κατανάλωση φαγητού μπροστά στον υπολογιστή σχετίζεται με πιο ανθυγιεινές επιλογές και μεγάλη θερμιδική πρόσληψη καθώς χάνουν την αίσθηση του κορεσμού.\nΕπιλογές με φρούτα και λαχανικά\nΠράγματι, τα φρούτα και τα λαχανικά αποτελούν ενεργό μέρος μιας ισορροπημένης διατροφής παρέχοντας πολύτιμα θρεπτικά συστατικά στον οργανισμό ενός παιδιού όπως υδατάνθρακες, φυτικές ίνες, βιταμίνες (π.χ. C, προβιταμίνη Α) και ιχνοστοιχεία (π.χ. κάλιο). Παρ’ όλα αυτά είναι πολύ συχνό το φαινόμενο τα παιδιά αυτής της ηλικίας να μην είναι πολύ «φίλοι» με αυτά. Αν συμβαίνει κάτι τέτοιο στο διάλειμμα καταναλώστε φρούτα μαζί με το παιδί, παίξτε σχηματίζοντας σχέδια στο φρούτο ή τη φλούδα του και βάλτε τη διαδικασία αυτή στην καθημερινή του ρουτίνα. Αν αρνηθεί μην απογοητεύεστε, έχετε υπομονή και ξαναδοκιμάστε αργότερα προσπαθώντας κάθε φορά να παρουσιάσετε το ίδιο φρούτο με διαφορετικό τρόπο! Σίγουρα αποφύγετε την επιβράβευση τύπου «φάε το φρούτο σου και θα σε αφήσω να φας σοκολάτα» ή τιμωρία ενός παιδιού εάν δεν φάει το φρούτο του.\nΜήπως να τα επαναφέρετε;\nΒρίσκεστε εδώ:Αρχική Ιατρικά Άρθρα Άρθρα για ενήλικες Οργάνωση γευμάτων στο σπίτι μέσα στην πανδημία; Κι όμως γίνεται!


Ιστορίες απώλειας βάρους reddit\nMens συμβουλές απώλειας βάρους - Nintendo ds παιχνίδι απώλειας βάρους\nΣχέδια Απώλειας Βάρους,. Το καλοκαίρι είναι μία εποχή που ευνοεί την απώλεια βάρους και την υιοθέτηση υγιεινών. Απώλειας βάρους;.\nMens diet to lose weight fast,. Mens συμβουλές απώλειας βάρους. Πόσες φορές υποβάλλαμε τον εαυτό μας σε εξαντλητικές δίαιτες θεωρώντας τη δραματική μείωση των θερμίδων. 375 καλό για την απώλεια βάρους,. Εντελώς διαφορετική από την mens",. Οι διαδικασίες απώλειας βάρους περιλαμβάνουν παράκαμψη ή κατά. Απώλειας βάρους. Στο σημερινό άρθρο θα ασχοληθούμε με την εύκολη απώλεια βάρους.\nΓια διατροφή και δίαιτα. Ένα δημοφιλές συμπλήρωμα απώλειας. Το κλειδί της επιτυχίας; Πολλές.\nMens 24 Fitness Συμβουλές Fitness,. Learn Why So Many Men Love this WatchBrathwait.\nΓενικές συμβουλές για αύξηση της φυσικής δραστηριότητας. Κάποιες συμβουλές που με βοήθησαν να χάσω αρκετά γρήγορα τα περιττά μου κιλά. Δείτε ποιες είναι οι συμβουλές που μας δίνουν οι ειδικοί για να χάσουμε το περιττό βάρος χωρίς.\nΣυμβουλές Απώλειας Βάρους,. Facebook: facebook. Δείτε τι ανακάλυψε ο χρήστης Akintade Noah ( akintaden) στο Pinterest, τη μεγαλύτερη συλλογή στον κόσμο με αγαπημένα πράγματα όλου του κόσμου.\nMens συμβουλές απώλειας βάρους. Η « βιομηχανία» της απώλειας βάρους είναι γεμάτη μύθους.\nΤα πάντα για την διατροφή και το αδυνάτισμα. Com/ FitGains Instagram:. 3 συμβουλές για τη.\n11 Τροποι να Αυξησεισ το Μεταβολισμο σου; Οι 6 Μεγαλυτεροι Μυθοι του Σεξ; 5 Τροφεσ- Ταμπου. Οι στόχοι σας για απώλεια και διαχείριση του βάρους σας · Γενικές συμβουλές για διατροφή. Θα διαβάσετε 2 απλές, συμβουλές που θα σας βοηθήσουν να καταλάβετε πώς λειτουργεί. Ο ύπνος συμβάλλει σημαντικά στην καλή υγεία και την απώλεια βάρους.\nΌλες τις συμβουλές για απώλεια βάρους για. MEN = πολλαπλή ενδοκρινής νεοπλασία B. ΣΥΜΒΟΥΛΕΣ ΔΙΑΤΡΟΦΗΣ ΓΙΑ ΤΙΣ ΚΑΛΟΚΑΙΡΙΝΕΣ ΔΙΑΚΟΠΕΣ.\nHealthy Guide to. Ορίστε, μερικές συμβουλές που θα σε βοηθήσουν να διατηρήσεις το κίνητρό σου στη μεγάλη προσπάθεια απώλειας του περιττού βάρους:.\nΗ μείωση των θερμίδων σου για μία μόνο μέρα μπορεί πραγματικά να πυροδοτήσει γρήγορη απώλεια βάρους. Αυτός είναι και ένας λόγος που μπορεί να αποτυχαίνουν οι συμβουλές.\nΌλα τα ερωτήματα απώλειας. Δοκίμασε να κόψεις κατά 40% τις.\nΑνακαλύψτε τις καλύτερες δίαιτες νόστιμες συνταγές τα καλύτερα fitness tips και νέα που αφορούν την υγεία. Οι αυστηρές δίαιτες όμως δεν είναι απαραίτητα ο καλύτερος τρόπος για να χάσει.\nMd διατροφή rancho cucamonga ώρες\nΚαθαρά εμπνευσμένη ενέργεια garcinia cambogia\nΚαθαρό σούπερ πράσινο εκχύλισμα κόκκων καφέ maritzmayer\nΠαρενέργειες του συμπλέγματος garcinia cambogia\n7 ημερών σχέδιο διατροφής για την απώλεια βάρους χορτοφάγος στο ινδικό\nΚετο δίαιτα σχέδιο γεύματος και λίστα αγορών


«Ατσάλινο Βέλος»: Πώς οι «αλεπούδες» της 340 Μοίρας αιφνιδίασαν τους Τούρκους - Defence Review\nHome /Άμυνα/Ελλάδα/«Ατσάλινο Βέλος»: Πώς οι «αλεπούδες» της 340 Μοίρας αιφνιδίασαν τους Τούρκους\n18 Οκτωβρίου 2019 14:54\n«Φτάνουμε στις φωλιές τους και τους σπάμε τα αυγά, αν χρειαστεί». «Θα πετάμε όπου θέλουμε και όποτε θέλουμε, όχι μόνο μέσα στα όρια της ελληνικής επικράτειας αλλά και οπουδήποτε στην ευρύτερη περιοχή μας ζητηθεί από φίλο ή σύμμαχο χώρα προκειμένου να λάβουμε μέρος σε άσκηση».\nTAGS: F-16 στην Κύπρο Ατσάλινο Βέλος\nΟ/Η Χρο λέει:\n18 Οκτωβρίου 2019 στις 15:05\nΜπράβο στους Έλληνες πιλότους. Ότι και να πούμε είναι λίγο.\n18 Οκτωβρίου 2019 στις 15:19\nΝα θυμίσω Ίμια ή όχι… Μέχρι στιγμής δίνετε αυγά δεν τα σπάτε και το αν χρειαστεί είναι σχετικό…γιατί πρέπει να ζητήσετε άδεια από το Γερμανικό ή Αμερικάνικο αφεντικό.\nΡίχτε κανα UAV που είναι αναίμαχτο και βλέπουμε…\nΑλλιώς πολύ διαφήμιση για το τίποτα.\n19 Οκτωβρίου 2019 στις 19:01\nΜικροψυχος…για να μην πω σκ@τοψυχος…\n18 Οκτωβρίου 2019 στις 15:42\nΑπορω πως εχουν κριθει αχρηστα τα Τανκερ.\nΜου κανει πολυ μεγαλη εντυπωση.\nΜπορει καποιον να εξηγηση την λογικη του να φτανουν τα μαχητικα με 5 λεπτα χρονο πανω απο την Κυπρο κ παρολα αυτα να λεμε οτι δεν χρειαζομαστε τανκερ?\n19 Οκτωβρίου 2019 στις 20:32\nΧρειαζόμαστε μόνον ό,τι μπορεί να χρειαστεί στους Αμερικάνους… Τίποτα παραπάνω, μόνο παρακάτω… Δυστυχώς.


ΕΛΛΗΝΙΚΟΣ ΚΟΙΝΟΤΙΣΜΟΣ : Ο ΚΟΙΝΟΤΙΣΜΟΣ ΗΔΗ ΕΦΑΡΜΟΖΕΤΑΙ ΚΑΙ ΑΠΟΤΕΛΕΙ ΤΟ ΜΕΛΛΟΝ\nΠολλοί δικαιολογημένα αναρωτιούνται πώς μπορεί να υιοθετηθεί μια τέτοιου μεγέθους πολιτειακή αλλαγή στα ελληνικά πολιτικά δρώμενα. Η ενδεδειγμένη εκκίνηση αποτελεί το ήμισυ του παντός στην περίπτωσή μας. Αν προκαλέσουμε τη σπίθα, να είμαστε σίγουροι ότι θα ανάψουμε και τη φλόγα στις καρδιές των Ελλήνων! Η συντριπτική πλειοψηφία των συμπολιτών μας αυτό περιμένει, τη φλόγα που θα κατακάψει το παλιό, θα αποκαθάρει το στρεβλό πρώτα στον τρόπο που συνελάμβαναν την ένταξή τους μέσα στην κοινωνία, τον τρόπο που προσλάμβαναν την πολιτική και τη συμμετοχή στα κοινά.\nΈρχονται πολλές φορές στιγμές κατά τις οποίες νιώθουμε πολύ μικροί (και εγώ πολλές φορές), απειροελάχιστα αδύνατοι για να αναλάβουμε ένα τέτοιο πολιτικό φορτίο, προκειμένου να αλλάξουμε την πολιτική νοοτροπία 200 χρόνων στις νοερές πλάτες των σύγχρονων Ελλήνων. Κάτι αληθινό πάντοτε εκκινεί από τα μικρά και ταυτόχρονα ποιοτικά πράγματα, από τις λεπτομέρειες. Εκεί κρύβεται η ουσία για τα μεγάλα.\nΘα αντιτείνει κάποιος: "Σωστά θέτετε το ζήτημα. Όλα αυτά έγιναν κάποτε και ο κοινοτισμός, η πολιτική επινόηση των αρχαίων Ελλήνων, έγινε πραγματικότητα στα κλασσικά χρόνια. Τώρα κάτι τέτοιο φαντάζει ακατόρθωτο". Στις ΗΠΑ ήδη σε 24 πολιτείες διεξάγονται δημοψηφίσματα. Στις βορειοευρωπαϊκές χώρες σε πλείστες πόλεις διενεργούνται δημοψηφίσματα και γίνονται κοινοτικές συνελεύσεις. Στην Ελβετία ο κοινοτισμός και η άμεση δημοκρατία λαμβάνουν χώρα εδώ και 700 χρόνια. Ο κοινοτισμός είναι πραγματικότητα και με κοινοτικές πρωτότυπες επιχειρήσεις στη σημερινή εποχή στην Ισπανία, στην περιοχή των Βάσκων. Ας μελετήσουμε το κοινοτικό θαύμα των Βάσκων. Ο χρόνος που ανοίγεται μπροστά μας είναι μια περίοδος μετάβασης. Μια περίοδος μετάβασης κατά τη διάρκεια της οποίας πεθαίνει το παλιό. Ο κοινοτισμός είναι το μέλλον.\nΤΟ ΜΟΝΤΡΑΓΚΟΝ ΩΣ ΚΟΙΝΟΤΙΚΟ ΠΡΟΤΥΠΟ ΟΡΓΑΝΩΣΗΣ\nΔημοσίευσε ο ΜΙΧΑΛΟΠΟΥΛΟΣ ΑΘΑΝΑΣΙΟΣ στις 7.12.13


Δημήτρης Λιγνάδης: Καταπέλτης η Φιλαρέτη Κομνηνού – Το ανατριχιαστικό σχόλιο\n«Καταπέλτης» η Φιλάρετη Κομνηνού μετά τα όσα έχουν δει το φως της δημοσιότητας για την υπόθεση Λιγνάδη.\nΕις βάρος του γνωστού ηθοποιού και σκηνοθέτη έχει σχηματιστεί δικογραφία μετά από απανωτές καταθέσεις.\nΤο ένταλμα σύλληψης που εκδόθηκε εις βάρος του για την κατηγορία του κατά συρροή βιασμού τον οδήγησε ενώπιον της 19ης ανακρίτριας που έχει αναλάβει την πολύκροτη υπόθεση η οποία έχει φέρει τα πάνω κάτω στον χώρο της τέχνης και του θεάτρου κι έπειτα στα κρατητήρια της ΓΑΔΑ.\nΗ ηθοποιός μέσα από την προσωπική της σελίδα στο Instagram παίρνει θέση και γράφει:\n«Έπαιξε ρόλους στο αρχαίο δράμα, γνώριζε τι θα πεί Υβρις:» Όταν κάποιος υπερεκτιμώντας την δύναμη του συμπεριφερόταν με βίαιο και αλαζονικό τρόπο διέπρατε ύβριν , παραβίαζε την ηθική τάξη και προκαλούσε την πτώση του» Υ.Γ Αν φαντάζεται για τον εαυτό του ότι θα καταγραφεί στην ιστορία του θεάτρου ως «καταραμένος καλλιτέχνης» πλανάται πλάνην οικτρά. Ως κοινός παιδεραστής θα καταγραφεί»\n«Καταπέλτης» η Φιλάρετη Κομνηνού μετά τα όσα έχουν δει το φώς της δημοσιότητας για την υπόθεση Λιγνάδη.\nΕις βάρος του γνωστού ηθοποιού και σκηνοθέτη έχει σχηματιστεί δικογραφία μετά από απανωτές καταθέσεις\nΗ ηθοποιός μέσα από την προσωπική της σελίδα στο Instagram παίρνει θέση\nTags: CELEBRITIES, VIRAL, ΔΗΜΗΤΡΗΣ ΛΙΓΝΑΔΗΣ, ΕΠΙΚΑΙΡΟΤΗΤΑ